
ŠAKIŲ RAJONO SINTAUTŲ PAGRINDINĖS MOKYKLOS 2024 METŲ VEIKLOS ATASKAITA
1. Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai);
Nuo 2024 m. rugsėjo 1 d. Šakių rajono savivaldybės sprendimu sujungiama ikimokyklinio ugdymo skyrius su mokykla ir tampa vienu dariniu – Sintautų pagrindine mokykla. Šakių rajono savivaldybės tarybos 2024 m. birželio 21 d. sprendimu Nr. T-238 pakeisti ir naujai patvirtinti nuostatai. Parengta ir patvirtinta direktoriaus 2024 m. rugsėjo 2 d. įsakymu Nr. V-126 valdymo struktūra, pareigybės, jų aprašai, etatų skaičius suderintas su Šakių rajono savivaldybės meru.
Sintautų pagrindinė mokykla, Pr. Vaičaičio g. 20, Sintautai, 71336 Šakių raj., tel. (0 345) 45 034, el. paštas mokykla@sintautai.sakiai.lm.lt https://www.sintautai.sakiai.lm.lt  
Ikimokyklinio ir priešmokyklinio ugdymo grupės Sintautų pagrindinė mokykla, J. Pikčilingio g. 1, Sintautai,  71336 Šakių r. sav. tel. (0 345) 45 147, el. paštas darzelis@sintautai.sakiai.lm.lt
Nuo 2021-04-01 mokyklai vadovauja Romualdas Vadluga. 
Sintautų pagrindinėje mokykloje nuo 2022 rugsėjo 1 dienos suformuoti 9 klasių komplektai ( 2023–2024 m. m. – 2 ir 4, 2024–2025 m. m. 1 ir 3 jungtinė klasė), mokosi 102 mokiniai  (2023–2024 mokslo metų pradžioje – 100). Sintautų pagrindinėje mokykloje, J. Pikčilingio g.1, suformuotos 3 ugdymo  grupės (1 PU ir 2 IU, ugdomi 42 vaikai). Mokykla yra Lietuvos Iniciatyvių mokyklų klubo narė, Lietuvos socialinio-emocinio ugdymo asociacijos narė, Mokykla be priklausomybių klubo narė.
Mokyklos veiklos kryptys – ikimokyklinis, priešmokyklinis, pradinis ir pagrindinis ugdymas, neformalusis švietimas.

2. Įstaigos 2024 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis. 
Mokyklos veiklos kryptys – ikimokyklinis, priešmokyklinis, pradinis ir pagrindinis ugdymas, neformalusis švietimas.
Strateginiame plane numatytas  prioritetas: Kurti  saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį.
TIKSLAS
Suteikti  galimybę kiekvienam mokiniui siekti asmeninės ūgties. 
UŽDAVINIAI:
1. Atsižvelgiant į mokinių gebėjimus, poreikius, tobulinti pamokos vadybą individualizuojant, diferencijuojant ugdymo procesą.
2. Stiprinti pagalbos teikimą vykdant įtraukųjį ugdymą.
3. Ugdyti mokinių mokymosi mokytis gebėjimus, gerinti mokinių pasiekimus taikant įsivertinimo ir individualios pažangos stebėjimą.
4. Įvairinti popamokinę veiklą, kaip neatsiejamą asmenybės ugdymo dalį, stiprinančią saviraišką, kūrybiškumą, iniciatyvumą, pilietiškumą.
5. Tobulinti IT taikymą ugdymosi procese.
Įgyvendinat šiuos prioritetus, buvo planuojamos ir vykdomos ugdymo plano, mokyklos metų veiklos plano, savivaldos institucijų, projektų ir kt. veiklos.

3. 2023 metais įstaigos išsikelti tikslai 2024 metams. Jų įgyvendinimas
2024 m. mokyklos tikslas – Suteikti galimybę kiekvienam mokiniui siekti asmeninės ūgties 
          Įgyvendindami 1 uždavinį pedagogai, atsižvelgdami į mokinių gebėjimus, poreikius, tobulino pamokos vadybą individualizuodami, diferencijuodami ugdymo procesą. 
2024 m. vasario mėn. direktoriaus pavaduotoja ugdymui D. Orintienė mokytojams vedė gerosios sklaidos seminarą  „Mokinių pažangos ir pasiekimų vertinimas atnaujinto ugdymo turinio kontekste“. Jo metu mokytojai pasidalijo gerąja darbo patirtimi, konstatuodami, jog vienas iš diferencijavimo būdų – pritaikyti ugdymo turinį taip, kad kiekvienas mokinys pagal savo poreikius ir išgales bręstų kaip asmenybė, įgytų kompetencijų, būtinų tolimesniam mokymuisi bei prasmingam, aktyviam gyvenimui šiuolaikinėje visuomenėje. Mokymas pritaikomas prie besimokančiųjų poreikių įvairiose situacijose. Jis turi aiškų tikslą ir programą, susietas su grįžtamuoju ryšiu, pasirinktu mokymo/si tempu. Individualizavimas turi padėti mokiniui ne tik daryti pažangą, bet ir suprasti, kokios yra jo stipriosios pusės (gabumai, interesai, polinkiai) ir atitinkamai jas tobulinti, pasirenkant mokymosi kryptį. Norint individualizuoti, būtinas įvairių polinkių mokiniams prieinamas mokymo(si) turinys, skirtingos mokymo(si) priemonės. Būtina atsisakyti vienodo ugdymo turinio ir skirtingiems vaikams teikti skirtingą pagalbą. Tokio darbo metu, nors reikalauja daug mokytojo pastangų, visi mokiniai yra svarbūs, nė vienas nelieka nuošalyje. Mokiniams svarbus žinojimas, kad, jeigu reikės pagalbos, sulauks jos mokykloje, todėl 2023–2024 ir 2024–2025 m. m. vyko/ vyksta lietuvių, anglų kalbų ir matematikos konsultacijos 5–8 klasių mokiniams. Šia galimybe naudojasi ir vyresnių klasių mokiniai, ypač dešimtokai. Vyko ir kitų dalykų trumpalaikės konsultacijos, mokiniams leidžiama pakartotinai atsiskaityti  nepavykusius darbus (anglų kalba, istorija ir kt.). Dalykų mokytojai taiko kreditų kaupimo sistemą, kontrolinių darbų taisymo susitarimus, taip visiems mokiniams sudaroma galimybė gauti teigiamą įvertinimą, kas skatina  pasitikėjimą  jėgomis ir savo sėkme.
[bookmark: _Hlk188541236]Individualizuojant, diferencijuojant ugdymo procesą dalis pamokų vesta už mokyklos ribų, todėl pirmiausia, naudojantis ŠMSM rekomendacijomis, buvo parengtas „Ugdymo ne mokyklos aplinkoje organizavimo aprašas“.
Ne mokyklos aplinkose vestos pamokos Kauno technologijos universiteto chemijos fakultete (3 užsiėmimai po 18 mokinių), Vilniaus technikos ir energetikos  muziejuje edukacija „Ar tai tikra, ar miražas, kur prasideda ir baigiasi tikrovė“ (5 kl.), 10 kl. mokiniai dalyvavo Žalgirio arenoje „Geriausioje EVER pamokų dienoje“, kur pamokas vedė J. Nainys, O. Gasanovas, A. Volujavičius, L. Kojala. Gamtos ir fizinio ugdymo  pamokos vyko Kadagių slėnyje (8, 9, 10 kl.), Plokščių apylinkėse (5–10 kl.),  Klaipėdos jūrų muziejuje (2 ir 4 kl. ) Kauno zoologijos sode (5 ir 10 kl.),  „Lazertrone“ (8 kl.), Birštone (3 kl.). Loginį mąstymą ir gebėjimą priimti bendrus susitarimus mokiniai lavino pabėgimų kambariuose Šakių viešojoje bibliotekoje (5 kl.), Kaune (7 kl.). Su Kauno kogeneracinės jėgainės veikimo principais, žiedinės ekonomikos veiklos principais susipažino 9 ir 10 kl. mokiniai. „Žaliųjų idėjų festivalyje 2024“ Vilniuje Prezidentūroje dalyvavo 8, 9, 10 kl.; edukacijoje „Susipažink su Vilniaus TV bokštu. Televizijos ir radijo ryšio perdavimo principai“ – 8, 9, 10 kl.. Į mokyklą buvo atvykęs Švietimo muziejaus edukacijų autobusas – edukacijoje dalyvavo visi 5–10 kl. mokiniai. 8 kl. mokiniai dalyvavo Medicinos ir farmacijos muziejaus edukacijoje. Istorijos įvairių klasių mokiniai gyvai mokėsi Kauno IX forte, Vytauto Didžiojo karo muziejuje, Kauno senamiestyje, Gedimino pilyje.
Kiekviena klasė ne mokyklos aplinkoje dalyvavo ne mažiau 3 edukacijose,  kuriose turėjo galimybę patirti įvairius mokymosi būdus ir formas, išbandyti įvairių rūšių užduotis ir kuo įvairesnes skirtingas veiklas įvairiuose kontekstuose. Vykdydami  uždavinio įgyvendinimo  veiklas daugiau kaip 90 proc.  mokinių dalyvavo ugdymo procese mokymąsi aktyvinančiose erdvėse.
Įgyvendindami 2 uždavinį „Stiprinti pagalbos teikimą ruošiantis/ vykdant  įtraukųjį ugdymą“ mokytojai dalyvavo įvairiuose mokymuose: „Ugdymo turinio diferencijavimas ir individualizavimas pagal atnaujintas ugdymo programas“ (40 val.),  „Ugdymo turinio diferencijavimas ir individualizavimas „EDUKA klasėje“(2 val.); „Kompetencijomis grįstas ugdymas pamokoje“ (4 val.); „Įtraukties įgyvendinimo iššūkiai: regioninių centrų funkcijos ir pagalbos ugdymo įstaigų specialistams formos. Gelgaudiškio „Šaltinio“ ugdymo centro patirtis“ (8 val.); „Netradicinės aplinkos ir patyriminė patirtis – veiksmingas būdas motyvuoti inovatyvioms idėjoms ugdymo procese“ (6 val.); „Įtraukusis ugdymas. Iššūkiai ir galimybės“; „Įtraukiojo meninio ugdymo principai ir nuostatos, jų įgyvendinimas nacionaliniame ir tarptautiniame kontekste“; „Į vaiką orientuoto ugdymo patirtis Vokietijos švietimo įstaigose“ (40 val.) ir kt. 
Spalio mėn. pradėtas bendradarbiavimas su Gelgaudiškio „Šaltinio“ ugdymo centro specialistėmis. Lapkričio mėn. nuotoliniu būdu vyko pasitarimas dėl mokinės D. Š. mokymo(si) ir elgesio korekcijos. 
          Įgytos žinios taikomos praktikoje – užsiėmimų metu naudojamos įvairesnės užduotys, nupirkta  ir naudojama priemonių, padedančių nusiraminti, valdyti emocijas, taikomi nauji metodai, kas leidžia geriau diferencijuoti bei individualizuoti užduotis, ugdyti mokinių kompetencijas. Mokykloje dirba psichologė, socialinė pedagogė, trys mokinio padėjėjos, sudarytas atsižvelgiant į mokinių ir mokytojų poreikius jų darbo su SUP mokiniais grafikas, daug dėmesio skiriama individualiai veiklai, tai suteikia galimybę SUP mokiniams siekti aukštesnių rezultatų, didina motyvaciją.
	2023–2024 ir 2024–2025 m. m. ugdymo plane numatyta, jog siekiant gerinti gamtamokslį raštingumą, gamtos mokslų mokymas grindžiamas realiais ir virtualiais gamtamoksliniais gamtos reiškinių, procesų, objektų tyrimais. Eksperimentams ir praktiniams įgūdžiams ugdyti sudaromos sąlygos juos atlikti ir kitose tam tinkamose aplinkose – naudojamasi turimomis mokyklinėmis, buityje bei gamtoje randamomis ar pasigaminamomis priemonėmis, edukacinėmis erdvėmis ir mokymosi ištekliais už mokyklos ribų – Kudirkos Naumiesčio Vinco Kudirkos gimnazijos gamtos mokslų, KTU chemijos, Marijampolės laisvos prieigos STEAM centro laboratorijomis, mokyklos 3  D klase. Nuo 2017 metų grupė mokinių dalyvauja chemijos  ir cheminių technologijų užsiėmimuose KTU, 2024 metais vyko 3 užsiėmimai, kuriuose dalyvavo po 18 mokinių.
Įgyvendindami 3 uždavinį „Ugdyti mokinių mokymosi mokytis gebėjimus, gerinti mokinių pasiekimus taikant įsivertinimo ir individualios pažangos stebėjimą“ mokytojai dalyvavo įvairiuose mokymuose: „Ugdymo turinio diferencijavimas ir individualizavimas EDUKA klasėje“, „Apverstos klasės modelis“, „Mokinių mokymosi motyvacijos ir aktyvumo skatinimas pamokose pasitelkiant skaitmenines priemones“, „Netradicinės aplinkos ir patyriminė patirtis – veiksmingas būdas motyvuoti inovatyvioms idėjoms ugdymo procese“, „Profesinis santykis su dabartine mokinių karta“ ir kt.
2024 m. vasario mėn. direktoriaus pavaduotoja ugdymui D. Orintienė mokytojams vedė gerosios sklaidos seminarą „Mokinių pažangos ir pasiekimų vertinimas atnaujinto ugdymo turinio kontekste“. Akcentuotas kompetencijų ugdymas, mokinio pastangos,  pažanga, aptarti susitarimų, nežeidžiančių mokinių asmenybės, variantai.
 Didelis dėmesys  skiriamas pamokai, kaip pagrindinei ugdomajai veiklai, tobulinti, mokinių motyvacijai kelti, mokinių pasiekimams ir asmeninei pažangai gerinti. Mokykloje toliau taikomas KGR (kolegialaus grįžtamojo ryšio) metodas, kuris padeda tobulinti pamokas. Mokytojai stebėjo vienas kito pamokas (stebėta ir aprašyta 6 pamokos), sėmėsi gerosios patirties, mokėsi pamokos vadybos elementų, siekė išsiaiškinti savo darbo trūkumus. Šio metodo taikymas nėra labai efektyvus dėl nepalankaus pamokų tvarkaraščio – iš 17 mokytojų dalykininkų 11 dirba kitose darbovietėse, tad pamokų tvarkaraštis sudaromas be langų ir tik tam tikromis dienomis. 
 Daugiau nei 90 proc. mokinių  sėkmingai pildė Pažangos pasiekimų stebėjimo aplankus. Per mėnesį viena klasės valandėlė skiriama pažangumui bei lankomumui aptarti ir įsivertinti  ugdymosi rezultatus. Kadangi mokykla nedidelė, tad yra galimybė individualiai pakalbinti mokinius, aptarti jų pasiekimus. Teigiami pokyčiai stebimi ir sudarius su mokiniu žodinę sutartį. Mokinių lankomumo ir pažangumo klausimai svarstomi VGK, nuolat bendrauja soc. pedagogė, konsultuoja psichologė. 
 Apie palankią ugdymuisi aplinką mokymus vedė Šakių visuomenės sveikatos biuro specialistės G. Rankauskienė,  A. Šimaitienė.
 Mokiniai mielai ateina vienas kitam į pagalbą pamokų, ypač skirtų kontrolinių darbų taisymui, metu. Šis metodas dažnai taikoms lietuvių kalbos pamokose. MVKĮ išvadose teigiama, kad „peržiūrėjus 5, 7, 9 klasių mokinio pažangos pasiekimų stebėjimo aplankus, nustatyta, kad dauguma mokinių įsivertina mokymosi patirtį ir asmeninę pažangą. Tai fiksuojama mokinio“. Nustatytas 3 lygis.
Lyginant su 2023 m. PUPP lietuvių kalbos rezultatai sumažėjo nuo 6,57 balo iki 5,57. Matematikos rezultatai pakilo iki 4,8 vietoj 3,92 balo. PUPP lietuvių kalbos ir matematikos nepatenkinamo mokymosi pasiekimų lygiui priskirtų mokinių nebuvo, kai 2023 m. patenkinamo lygio nepasiekė 64,3 proc., arba 9 iš 14 mokinių. Keitėsi 8 kl. mokinių NMPP rezultatai: matematikos 26,1 proc. vietoj 47 proc., (2022 m. buvo 28.9 proc.); skaitymo 66,89 proc. vietoj  73,6 proc. (2022 m. 58.1 proc.). 4 klasės NMPP  matematikos pagrindinį lygį pasiekė 80 proc., patenkinamą 20 proc. mokinių. Surinktų taškų vidurkis 17,7 iš 36, arba 49,16 proc.. Skaitymo pagrindinį lygį pasiekė 60 proc., patenkinamą 40 proc. mokinių. Skaitymo surinktų taškų vidurkis 12,1 iš 30 taškų, arba 40,33 proc.. 
 4 uždavinys „Įvairinti popamokinę veiklą, kaip neatsiejamą asmenybės ugdymo dalį, stiprinančią saviraišką, kūrybiškumą, iniciatyvumą, pilietiškumą“.
Po mokinių apklausos apie popamokinę veiklą paaiškėjo,  jog dauguma  realizavo save dalyvaudami mokyklos, rajono, respublikos projektuose. Mokykloje tradiciškai minimos valstybinės šventės, atmintinos datos (Sausio 13-oji, Vasario 16-oji, Kovo 11-oji, Birželio14-oji ir kt.), vyksta tradiciniai mokyklos renginiai – rugsėjo 1-osios šventė,  Advento rytmetys, vakarai „Įžiebkime šv. Kalėdų žvaigždę“, „Mes jau užaugome“. Tęsiami projektai „Adventinio vainiko pynimas“, „Ruduo. Aš. Mokykla“, „Žiema. Aš. Mokykla“, „Pavasaris. Aš. Mokykla“. Visi mokiniai sėkmingai dalyvavo socialinėje – pilietinėje  veikloje, o daugiausia socialinių valandų surinkę mokiniai apdovanoti „Mokyklos garbės“ renginyje. 
Minėdami 2024 metų vasario 16-ąją pasirinkome naują formatą – mokiniai dalyvavo 4 veiklose: viktorinoje apie Vasario 16-ąją, liaudies dainų ir žaidimų valandoje, kūrė linkėjimus Lietuvai (dalis jų išspausdinta Sintautų kalendoriuje) bei koncertinėje dalyje. 
Mokykla dalyvavo ir dviejuose naujuose projektuose: Užsienio reikalų ministerijos organizuotame projekte „Atgal į mokyklą“, kurio metu ministerijos darbuotojai mokiniams  vedė pamoką apie Europos Sąjungą (ES) ir Lietuvos narystę joje,  pasakojo, kas yra ES, kuo narystė joje svarbi ir naudinga Lietuvai, ką reiškia būti ES piliečiu, aptarė, kaip kurti augančią ir saugią Lietuvą. Vasario mėn. 5–10 kl. mokiniai dalyvavo Švietimo muziejaus projekte, kurio metu interaktyviu būdu susipažino su švietimo raida Lietuvoje, pagilino Lietuvos istorijos žinias. Nuo 2024 m. rugsėjo mėn. mokykloje veikia naujas ispanų kalbos būrelis, po kelerių metų pertraukos veiklą atnaujino ir kraštotyros būrelis, surengęs senųjų Sintautų sodybų nuotraukų parodą ir jau parengęs medžiagą 2 parodoms apie Lietuvą, Sintautų krašto žmones.
Plati Sintautų pagrindinės mokyklos  mokinių veikla: renka elektronikos atliekas, dalyvauja vandens pakrančių švarinimo akcijose, dailiojo rašto konkursuose, nacionaliniame diktante, garsinio skaitymo dienose, matematikos festivaliuose, informacinių technologijų konkursuose, sporto varžybose, technologijų olimpiadose, dailės darbai puošia ne tik mokyklos erdves, bet ir rajono spaudinius.
 2024 metais mokyklos mokiniai du kartus lankėsi Prezidentūroje – birželio mėn. vykusiame festivalyje „Žalioji odisėja“ lankėsi dalis  aštuntokų, devintokų ir dešimtokų, o gruodžio mėn. ketvirtokė Sima Riaukaitė  kartu su kitais 300 vaikų iš visos Lietuvos dalyvavo Prezidentūros Baltojoje salėje vykusioje Kalėdų eglės įžiebimo šventėje. 
Naudodamiesi kultūrinių edukacinių renginių  sistema „Kultūros pasas“  mokiniai dalyvavo kūčiukų  ir duonos kepimo, žvakių liejimo, žaisliukų gamybos iš polimerinio molio, skrynučių dekoravimo edukacijose Zanavykų muziejuje. Čia jie susipažino su tradiciniais zanavykų raštais, ūkio padargais, buities rakandais, adventinio laikotarpio papročiais ir tradicijomis. „Kultūros paso“ edukacijos padėjo mokiniams geriau pažinti  Vilniaus, Klaipėdos senamiestį, jo kultūrą bei architektūrą. Mokykla neišnaudojo 9 proc. Kultūros paso lėšų (rugsėjo mėn. atėjo naujų mokinių, kurie nebuvo išnaudoję lėšų ankstesnėse mokymo įstaigose).
Mokykloje nemažai mokinių mėgsta sportuoti. Gerų sporto rezultatų pasiekę 9 kl. mokiniai R. Stravinskas, T. Puišys, D. Murauskas, septintokas T. Kažemėkaitis, šeštokas D. Katinaitis, jie  iškovoję prizinių vietų ne tik rajone, bet ir respublikoje. Lietuvos vaikų lengvosios atletikos olimpinių vilčių čempionate rajonų grupėse D. Katinaitis finaliniame 60 m bėgime buvo trečias, Šakių rajono JKSC lengvosios atletikos jaunučių jaunių ir jaunimo pirmenybėse D. Murauskas  pirmas 100 m ir 1500 m distancijose, T. Puišys – antras 400 m distancijoje. Vaikų lengvosios atletikos pirmenybėse T. Kažemėkaitis 300 m distancijos bėgime buvo antras, o 1000 m distancijoje trečias. Mokiniai masiškai dalyvavo Judumo savaitės renginiuose, gausiai lankė tinklinio būrelį, dalyvavo pėsčiųjų žygiuose.  2024 metais  8 ir 9 klasių  mokiniai dalyvavo Šakių rajono savivaldybės Visuomenės sveikatos biuro organizuotose orientacinėse varžybose „Ištiesk pagalbos ranką VIII“. 8 kl. komanda iškovojo pirmąją vietą. Varžyboms pasiruošti padėjo klasės vadovė J. Murauskienė ir Šakių visuomenės sveikatos biuro specialistė G. Rankauskienė.  
2024 metų rudenį mokykloje vyko trijų dienų integruoto pilietiškumo ir gynybos įgūdžių mokymai, kuriuos vykdė Šaulių sąjungos instruktoriai. Mokymuose dalyvavo 9 kl. mokiniai, neišskiriant ir SUP mokinių, kurių didžioji dalis mokykloje  gerai jaučiasi. Tam įtakos turi ir  Šakių socialinių paslaugų centro Mobilaus darbo su jaunimu darbuotojos, visuomenės pareigūnės A. Mockevičiūtės veikla. Ji ne tik mokė, kaip tinkamai elgtis gatvėje, bet kalbėjo ir apie nepageidaujamą elgesį mokykloje, įvairias patyčių formas ir atsakomybę už nusižengimus. Pareigūnės A. Mocevičiūtės suburti paaugliai gamino kalėdinio miestelio dekoracijas, kurias padovanojo ikimokyklinio ir priešmokyklinio ugdymo grupių vaikams. 
Apie toleranciją  kitokiam kalbama gyvenimo įgūdžių pamokose, užsiėmimus veda  socialinė pedagogė I. Bakienė. Lapkričio mėn. minėdami Tolerancijos dieną vaikai gamino vėjo malūnėlius, dalijosi mintimis, kaip kurti atvirą ir pagarbią mokyklos atmosferą. Kūrybingai dirba mokinio padėjėjos I. Zablackienė, L. Mykolaitienė. Mokinio padėjėjos L. Bingelienės vadovaujami SUP vaikai dalyvavo respublikinėje virtualioje durų puošimo parodoje „Pasitikime šventes džiaugsmingai“, papuošė Dėkingumo akcijos dėžutę, taip jie įtraukiami į įvairesnes veiklas, jaučiasi reikalingi, svarbūs.
Tolerancijos mokomasi ir per tikybos pamokas – sesers Rubelindos pakviesti mokiniai lankėsi Šakių parapijos ir Ilguvos socialiniuose globos namuose, dalijosi šiluma, prasmingu žodžiu, gerumu, mokėsi pakantumo, atjautos.  7, 8 kl. mokiniai dalyvavo Šv. mišiose Marijos koplyčioje Vilniuje, aplankė Aušros vartus, Šv. Trejybės stačiatikių cerkvę, Šv. Kazimiero koplyčią, Vilniaus arkikatedrą, lankėsi Italijoje.
Mokykloje aktyvi ir karjeros planavimo veikla. Didžiąją dalį renginių veda karjeros specialistas Andrius Matusevičius. Užsiėmimų metu mokiniai ne tik susipažįsta su įvairiomis profesijomis, bet ir mokosi atpažinti savo gebėjimus, polinkius, kokia veikla geriausiai atitiktų asmenybę. Pasirinkti profesiją padeda ir mokykloje apsilankantys įvairių mokyklų – Kauno Technologijų mokymų centro, Kauno informacinių technologijų, Marijampolės PRC Kudirkos Naumiesčio skyriaus, Smalininkų technologijų ir verslo ir kt.  atstovai. Suvokti polinkį ateities veiklai padeda ir lankymasis Marijampolės atviros prieigos STEAM centre.
Aktyviai mokiniai dalyvauja ir įvairiuose konkursuose, olimpiadose – II vietą rajoninėje fizikos olimpiadoje užėmė 9 kl. mokinė R. Murauskaitė (mokytojas V. Makūnas), antrųjų užsienio kalbų raiškiojo skaitymo konkurse 6 kl. mokinė  P. Mickevičiūtė (jauniausia konkurso dalyvė) užėmė taip pat II vietą (mokytoja L Grabauskienė), Spelling konkurse E. Salynaitė (7 kl.) iškovojo III vietą (mokytoja J. Kriaučiūnienė), nacionalinėje aplinkosaugos olimpiadoje bendras mokyklos surinktų taškų vidurkis 67 proc. (mokytoja R. Bebrauskienė). Geriausiai komandoje pasirodė P. Mickevičiūtė (73.3 proc.), K. Ovsianikovas  (83,3 proc.), M. Sutrinavičiūtė (86,6 proc.). Informacinių technologijų konkurse „Bebras“ 4 kl. mokinės M. Ščiučkaitė laimėjo I vietą, V. Kučiauskaitė – II, o A. Arlauskas III vietą ( mokytojas R. Navickas). Mokytojo vadovaujami vaikai dalyvavo ir kompiuterinės grafikos konkurse priešgaisrine tema.  7 kl. mokinės P. Mickevičiūtė ir K. Žukaitė užėmė III vietą. 
Mokykloje kryptingai ir kūrybiškai veikia Mokinių taryba, inicijuojanti ir įgyvendinanti bendrus renginius ir projektus. Taip ugdomos mokinių socialinės pilietinės kompetencijos, skatinama ir palaikoma asmeninė lyderystė, atskleidžiamas ir ugdomas kūrybiškumas, iniciatyvumas, pilietiškumas.     
Įgyvendindami 5  uždavinį „Tobulinti IT taikymą ugdymosi procese“ mokytojai išklausė seminarus: „Kada internetas tampa problema ir kokios priemonės padeda tai atpažinti“ (1,5val.),  „Skaitmeninių priemonių ir programų naudojimas matematikos mokyme“ (6 val.), „Medijų raštingumo stiprinimas bendruomenėse: kritinį mąstymą ugdykime kartu“ (4 val.), „Mokinių mokymosi motyvacijos ir aktyvumo skatinimas pamokose pasitelkiant skaitmenines priemones“ (40 val.), „Dirbtinis intelektas pamokose ir po pamokų“(20 val.), „Skaitmeninės priemonės kūrybai dailės pamokoje. Internetinis vaizdo redaktoriaus PhotoPea“ (20 val.), „Dirbtinio intelekto pagrindai ir jo taikymas“ (2 val.) ir kt.
Informatikos kabinete įrengta 18 darbo vietų mokiniams. Pradinių klasių mokiniams sudaryta galimybė naudotis 15 nešiojamųjų kompiuterių su mobiliąja įkrovimo spinta. Kabinetuose yra 8 SMART lentos, likusiuose kabinetuose – multimedijos. Poreikio sudarinėti informatikos kabineto užimtumo grafiką nėra būtinybės (pirmadieniais vyksta informacinių technologijų pamokos, likusias dienas kabineto užimtumas apie 50 proc.), pastoviai vyksta dalis gyvenimo įgūdžių, geografijos, lietuvių kalbos pamokų. Mokykla nupirko 70 Edukos  licencijų mokiniams (naudojasi 68,7 proc. mokyklos mokinių) ir 10 licencijų mokytojams (arba 45,8 proc.) 1 licencija naudojasi 2 mokytojai. „Vedlių“ licencijomis naudojasi 4 mokytojai. „Vedlių“ programoje dirbama pradinėse klasėse, nuo 2024 m. rugsėjo pradėta dirbti ir 5–8 klasėse. Mokytojai dirba su WordWall, emokykla, beta.lt, Edukos, vaizdo pamokos ir kt. platformomis, naudojamasi SMART lentų teikiamomis galimybėmis (ypač matematikos ir fizikos pamokose). IT teikiamos galimybės naudojamos saikingai, nes stebimas puikus ir greitas užduočių atlikimas IT ne visuomet duoda teigiamų rezultatų – tokią pačią užduotį uždavus atlikti raštu sąsiuviniuose,  ją ne visuomet  galima vertinti teigiamai. Švietimo muziejaus edukacija 5–10 klasių mokiniams suteikė galimybę išbandyti naujus mokymosi būdus internetinėje erdvėje. 

	Sintautų pagrindinės mokyklos IU ir PUG  iškelti tikslai 2024 metams. Jų įgyvendinimas
TIKSLAS. Užtikrinti ikimokyklinio ir priešmokyklinio amžiaus vaikų ugdymo(si) kokybę.
Uždaviniai:
1. Užtikrinti ugdymo(si) kokybę, naudojant inovatyvias ugdymo priemones bei taikant ugdymo turinio  naujoves.
2. Padėti vaikui sėkmingai augti, tobulėti, bręsti, atsižvelgiant į jo individualius poreikius, diferencijuojant ir individualizuojant ugdomąją veiklą.
Sėkmingai  įgyvendinti visi 2023–2024 m. m. metinės veiklos uždaviniai. Siekta sėkmingo visos įstaigos darbo, pedagogų atsakomybės už vykdomą veiklą, kokybiško vaikų ugdymo, naudojant inovatyvias ugdymo priemones bei taikant ugdymo turinio naujoves.
1 uždavinys. Užtikrinti ugdymo(si) kokybę, naudojant inovatyvias ugdymo priemones bei taikant ugdymo turinio  naujoves.
Priešmokyklinio amžiaus vaikai sėkmingai ugdomi pagal atnaujintas programas, visą dėmesį sutelkiant kompetencijų ugdymui. Siekiant užtikrinti inovatyvių ugdymo metodų gausą ugdymo procese,  įsigyta ugdymo priemonių, atitinkančių atnaujintos programos reikalavimus, komplektai „EMIS“. Didelis dėmesys skiriamas IT kompetencijoms ir finansiniam raštingumui ugdyti.
Ikimokyklinio amžiaus vaikai ugdomi užtikrinant ugdymo turinio kaitą, orientuojantis į ugdymo(si) pasiekimų žingsnius, metodinės medžiagos rinkinį  ,,Žaismė ir atradimai“.
Pedagogai gilino žinias apie inovatyvias ugdymo priemones, dalyvavo seminaruose, parodose, konkursuose, akcijose, rengė kvalifikacijos kėlimo programas, nuostatus, patys vedė seminarus, dalinosi gerąja darbo patirtimi su rajono, respublikos pedagogais. Dalyvauta 13 tarptautinių projektų: ,,Tarptautiniame IU ir PU ugdymo įstaigų vaikų ir mokytojų virtualiame STEAM projekte ,,Stebuklingas žodis ,,AČIŪ“, ,,Kartu paskaitykim knygelę“, ,,Esu dalelė Lietuvos“, ,,Pavasario STEAMukas“, ,,Žiemos STEAMukas“, „Aš pažįstu savo krašto paukštį“, ,,Spalvomis kvepiančios pavasario gėlės“  ir kt. Pedagogai suorganizavo ir pravedė 33 renginius: šventes, akcijas, fotografijų, piešinių parodas, skaitė 4 pranešimus, pristatė 2 stendinius pranešimus  (1 – rajoninėje, 3 – respublikinėse konferencijose), dalyvavo 3 rajono ir 24 respublikos projektuose. Dalyvaudami rajono savivaldybės visuomenės sveikatos rėmimo specialiosios programos priemonių atrankos konkurse, parengė projektą „Į emocinės ir fizinės sveikatos šalį“ ir gavo finansavimą – 1806,01 Eur. Projekto metu įvykdytos 35 veiklos. Kviesti lektoriai, ugdytinių tėvai, į veiklas įsijungė visa bendruomenė. Projektas vyko nuo 2024 m. rugsėjo  iki 2024 m. gruodžio mėn.
Pedagogės V. Daniliauskienė, V. Butikienė, R. Knezevičienė, direktoriaus pavaduotoja ikimokykliniam ugdymui R. Galinskienė organizavo respublikinį ikimokyklinių ir priešmokyklinių ugdymo įstaigų STREAM projektą ,,Žaliojo daigelio istorija...“. Projektu susidomėjo net 770 respublikos ikimokyklinio ir priešmokyklinio ugdymo įstaigų pedagogai, mokytojų padėjėjai ir kt., kurie prisijungė į projektui sukurtą Facebook grupę ir talpino projekto nuostatus atitinkančią medžiagą (nuotraukas, koliažus, vaizdo įrašus, ketureilius ir kt.). Projektas vyko nuo 2024 m. kovo 15 d. iki 2024 m. gegužės 15 d.
Direktoriaus pavaduotoja ikimokykliniam ugdymui R. Galinskienė su bendruomene vedė 2 gerosios patirties pasidalinimo renginius – Šakių rajono švietimo įstaigų direktorių pavaduotojams ,,Mes saugom tautiškumo pynę, kurią senoliai mums supynė“ ir Kazlų Rūdos Kazio Griniaus gimnazijos l/d skyriaus ,,Pušelė“ pedagogėms ,,Inovatyvūs ugdymo būdai  šiandienos darželyje“, ,,Mentorystė – asmeninis tobulėjimas“.
R. Galinskienė kartu su rajono metodinio ratelio pirmininke suorganizavo išvyką ikimokyklinio ugdymo įstaigų direktorių pavaduotojoms ugdymui į  Šiaulių STEAM centrą l/d ,,Berželis“ ir Šiaulių akademijos techninės kūrybos centrą, kur praplėtė akiratį apie STEAM ir STREAM veiklas.
2 uždavinys.  Padėti vaikui sėkmingai augti, tobulėti, bręsti, atsižvelgiant į jo individualius poreikius, diferencijuojant ir individualizuojant ugdomąją veiklą.
Įgyvendindami šį uždavinį, skatinome vaikų smalsumą, kūrybiškumą, kritinį mąstymą, problemų sprendimą, emocinio intelekto, tvarumo ir atsakomybės  ugdymą. Ugdymo metodus stengėmės pritaikyti kiekvienam vaikui pagal jo gebėjimus ir poreikius.  
Ugdymo(si) procesas buvo įvairinamas inovatyviomis ugdymo(si) priemonėmis (šviesos stalas,  robotukas „Bitutė“, multimedija, magnetiniai mokomieji konstruktoriai, STEAM 3D konstruktoriai, magnetinis planetų rinkinys „Saulės sistema“ ir kt.) PU grupės ,,Drugeliai“ mokytoja V. Daniliauskienė organizavo edukacines išvykas vaikams į Kardokų gamtos akademiją, spektaklius Kudirkos Naumiestyje, Šakiuose, sporto renginius - Šakių JKSC komplekse, Jurbarke ir kt.
Organizuotos įvairios STEAM veiklos, skirtos Pasaulinei vandens, Žemės, Pyragų, gyvūnijos dienai ir kt. 
Paminėtos  valstybinės šventės: Sausio 13-oji, Vasario 16-oji, Kovo 11-oji ir kt.
Mokytojos V. Butikienė, R. Knezevičienė, R. Galinskienė, V. Daniliauskienė dalyvavo ilgalaikiuose tęstiniuose respublikiniuose projektuose „Sveikatiada“, „Žaidimai moko“, ,,Tu man rūpi“ ir kt. Visi pedagogai nuolat kėlė kvalifikaciją seminaruose, ilgalaikiuose mokymuose, konferencijose ir kt.
Sudarytos sąlygos vaikų patirtiniam ugdymui(si) įstaigos teritorijoje įrengtose erdvėse – „Vabalų viešbutis“,  šiltnamyje vaikai augina ir prižiūri augalus, atlieka stebėjimus, eksperimentus, ugdo(si) įprotį sveikai maitintis. Netradicinėse  aplinkose buvo organizuojama 50 proc. ugdymosi veiklų.   Ugdymo proceso metu  naudojama IKT technologijas.
 Vaikų vertinimui naudojamos įvairios formos: pasiekimų aplankai, individualūs pokalbiai su vaikais ir tėvais (globėjais). Vadovaujantis ,,Ikimokyklinio amžiaus vaikų pasiekimų aprašu“ ir ,,Priešmokyklinio ugdymo bendrąja programa“ ugdytinių pasiekimai vertinami 2 kartus per metus.
 Į ugdymo(si) proceso veiklas (60 proc.), pasiekimų vertinimą (100 proc.) įsitraukė tėvai (globėjai), o tai didino atsakomybę už vaikų ugdymosi rezultatus.
 Glaudžiai bendraujant ir bendradarbiaujant su ugdytiniais ir jų tėvais, kiekvienas  vaikas pagal gebėjimus pasiekė individualią pažangą, atsiskleidė unikalumas. Tėvų (globėjų) įsitraukimas į ugdymo procesą ir grįžtamasis ryšys pagerino ugdymo(si) kokybę, o ugdymo(si) turinys tapo patrauklesnis, motyvuojantis.
 Mokytojai ir vaikai buvo skatinami reflektuoti apie pasiektus rezultatus, siekiant tobulėti.
4.1.	Darbuotojų skaičius
	Administracijos darbuotojų etatų skaičius
	Pedagoginių darbuotojų skaičius
	Kitų įstaigos darbuotojų etatų skaičius

	2023 m.
	2024 m.
	2023 m.
	2024 m.
	2023 m.
	2024 m.

	4,25
	4,25
	29
	29
	21
	22



4.2.	Mokytojų skaičius (2024 rugsėjo 1 dienos duomenimis) 
	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2023 m.
	2024 m.
	2023 m.
	2024 m.
	2023 m.
	2024 m.
	2023 m.
	2024 m.

	0
	0
	6
	7
	16
	19
	2
	3



            4.3.	Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas, pokytis rugsėjo 1 d. per paskutinius dvejus metus.
	Mokinių skaičius mokykloje 
	                      Klasė
Metai
	1 kl.
	2 kl.
	3 kl.
	4 kl.
	5 kl.
	6 kl.
	7 kl.
	8 kl.
	9 kl.
	10 kl.
	Iš viso

	2023
	10
	4
	15
	11
	10
	9
	9
	14
	10
	8
	100

	2024
	10
	10
	4
	17
	11
	9
	8
	9
	15
	9
	102



4.4.  Ikimokyklinio ir priešmokyklinio  ugdymo grupės
	Metai
	Ikimokyklinių skaičius
	Priešmokyklinių skaičius
	Iš viso

	2023
	39
	13
	52

	2024
	29
	13
	42



4.5. Mokinių, įgijusių pradinį ir pagrindinį  išsilavinimą, skaičius įstaigoje. Ugdytinių, baigusių ikimokyklinio ir priešmokyklinio ugdymo programas, skaičius įstaigoje.
	2024 metais išsilavinimą gavo ir ugdymo programas baigė:
	Pradinį išsilavinimą įgijusių mokinių skaičius
	Pagrindinį išsilavinimą įgijusių mokinių skaičius
	Ikimokyklinio ugdymo programą baigė
	Priešmokyklinio ugdymo programą baigė

	10
	8
	29
	13


	
5. Pagrindinio ugdymo pasiekimų patikrinimo rezultatai
2024 metų pagrindinio ugdymo pasiekimų patikrinimuose dalyvavo 7 mokiniai (1 mokinė mokėsi nuotoliniu būdu, atsiskaitė fizinį ugdymą)
	Eil.
Nr.
	Dalykas
	10-kų skaičius
	Dalyvavo žinių patikrinime
	Rezultatų vidurkis

	
	
	
	Mokinių skaičius
	Mokinių skaičius procentais
	

	1.
	Lietuvių kalba
	8
	7
	100
	5,57

	0. 
	Matematika
	8
	7
	100
	4,8



PUPP (pagrindinio ugdymo pasiekimų patikrinimo) rezultatai
	Pažymys
	1
	2
	3
	4
	5
	6
	7
	8
	9
	10

	Lietuvių kalba
	-
	-
	-
	-
	4
	2
	1
	-
	-
	-

	Matematika
	-
	-
	-
	2
	4
	1
	-
	-
	-
	-



6.  2024 m. NMPP buvo vykdyta 4 ir 8 klasėse
 Rezultatai pateikiami lentelėse
	4 klasės mokinių skaičius
	Dalyvavo testavime
	Surinktų taškų vidurkis/ maksimalus galimas taškų skaičius
	Procentinė dalis

	
	
	
	
	

	10
	Matematika – 10
	17,7 iš 36
	 49,16proc.
	

	
	Skaitymas – 10
	12,1 iš 30
	40,33 proc.
	



	8 klasės mokinių skaičius
	Dalyvavo  testavime
	Surinktų taškų vidurkis/ maksimalus galimas taškų skaičius
	Procentinė dalis

	
	
	
	
	

	13
	Matematika – 12
	11,75 iš 45
	26,1 proc.
	

	
	Skaitymas – 12
	24,1 iš 36
	 66,89 proc.
	


         
7.  Mokinių maitinimo organizavimas
Maisto gaminimas organizuojamas laikantis nustatytų maisto saugos ir maisto tvarkymo reikalavimų Šakių raj. Sintautų pagrindinės mokyklos virtuvėje J. Pikčilingio 1. Šioje virtuvėje pagamintas maistas vežiojamas kiekvieną mokslo dieną į Sintautų pagrindinės mokyklos valgyklą Pr. Vaičaičio 20, kurioje  išdalinamas. Virtuvėje paruoštu maistu maitinami ir ikimokyklinių bei priešmokyklinės grupės ugdytiniai. Valgyklai teikiamas kokybiškai paruoštas, sveikas, higienos normų reikalavimus atitinkantis, pagal valgiaraščius patvirtintas maistas. Sudarytos sąlygos kiekvienam mokiniui pavalgyti šilto maisto, vaisių. Daržovėms mokykloje įrengtas švediškas stalas, taip mažinamas nesuvalgyto maisto kiekis. Nenorintys vaisių juos palieka dėžutėje ir vaisius gali pasiimti bet kuris mokinys. Mokykloje sudaryta galimybė nemokamai gauti geriamo kokybiško vandens. Nemokamą maitinimą mokykloje gauna 46 mokiniai ir 15 priešmokyklinės grupės vaikų. 
8. Mokinių pavėžėjimo organizavimas.
Į mokyklą mokykliniais autobusais atvežami 47 mokiniai ir 10 darželinukų. Iš  Veršių kaimo į Sintautų miestelį atvežami ir 3 „Žiburio“ gimnazijos mokiniai, kurie į „Žiburio“ gimnaziją iš Sintautų mst. nuvežami jau „Žiburio“ gimnazijos geltonuoju autobusu. Pavėžėjimo maršrutai patvirtinti Šakių rajono savivaldybės administracijos direktoriaus. Mokiniams, važinėjantiems į mokyklą maršrutiniais autobusais, išduoti mokinio pažymėjimai, juose nurodyti maršrutai. Mokykla turi 2 geltonuosius autobusus, kurie per dieną nuvažiuoja 166 km. Pažymėtina, kad  geltonasis autobusas „VW Crafter“ yra 2008 m. gamybos, o  „Mersedes Benz“–2017 m.
9. Švietimo pagalbos specialistų veikla įstaigoje 2024 metais
	Švietimo pagalbos specialistas
	Tikslas, uždaviniai
	Vykdytos priemonės, veiklos
	Rezultatai

	Socialinis pedagogas
	Tikslas: Vaiko gerovė, saugumas siekiant pozityvios integracijos ir socializacijos visuomenėje, skatinant visavertę asmenybės raišką, pilietinę brandą.
Uždaviniai:
 1. Rūpintis rizikos ir specialiųjų poreikių grupės mokiniais, padėti jiems adaptuotis mokykloje.
2.Rūpintis mokinių socializacija, užimtumu ir saviraiška.
3. Vykdyti prevencinę veiklą.
4. Ugdyti pagrindinius socialinius įgūdžius ir mokėjimus.
5. Ugdyti mokinių pozityvius lytiškumo, elgsenos, sveiko gyvenimo būdo gebėjimus ir įpročius
6. Nemokamo maitinimo organizavimas

	1. Individualus darbas su moksleiviais, turinčiais elgesio problemų bei priklausančių rizikos grupei ir su specialiųjų ugdymosi poreikių vaikais pagal ŠPT rekomendacijas.
2. Mokyklos nelankymo priežasčių nustatymas, individualūs pokalbiai, prevencinė veikla, ryšių palaikymas – bendradarbiavimas su įvairiomis tarnybomis sprendžiant rizikos grupės šeimų problemas.
3. Individualiai ir klasės valandėlių metu ugdomi tinkamo problemų sprendimo, socialiniai ir savisaugos įgūdžiai.
4. Prevencinių renginių organizavimas su moksleiviais. Pokalbiai, diskusijos su moksleiviais apie alkoholio, narkotinių, psichotropinių medžiagų vartojimo, ekranų žalą, apie psichikos sveikatą ir jos gerinimą, prevencines priemones. Bendradarbiavimas su mokykloje dirbančia sveikatos specialiste, psichologe, bibliotekininke, bendruomenės pareigūne A. Mockevičiūte.
5. Pastovus savalaikis bendradarbiavimas su mokyklos administracija, pedagogais sprendžiant įvairias socialines mokyklos problemas; pedagogų, kitų specialistų, tėvų įtraukimas, individualūs pokalbiai su tėvais.
6. Kiekvieną dieną vedamas nemokamo maitinimo apskaitos žiniaraštis SPIS. Kiekvieną savaitę išdalinami nemokamo maitinimo talonai.
	1. Moksleivių pažinimas, pozityvesnis požiūris į ugdymąsi(si) ir tarpusavio bendravimą, socialiai priimtino elgesio modeliavimas.


2. Išsiaiškintos pamokų nelankymo, mokinių netinkamo elgesio priežastys. Jos šalintos bendradarbiaujant su tėvais, pedagogais, psichologe, mokyklos VGK, Šakių Socialinių paslaugų centru, Šakių Vaiko teisių tarnyba ir kt.


3. Vestos klasės valandėlės, kurių metu ugdomi mokinių tinkamo problemų sprendimo, socialiniai ir savisaugos įgūdžiai, individualūs užsiėmimai.

4. Suorganizuoti prevenciniai renginiai: ,,Savaitė be patyčių“, Tolerancijos savaitės renginiai, akcija Kovos su prekyba žmonėmis dienai paminėti, padėkos akcija Advento metu, 8–10 klasių mokinių dalyvavimas paskaitoje jaunimui apie psichikos sveikatą ir jos gerinimą Šakių atviro jaunimo centre ir kt.







5. Numatytos konkrečios situacijų sprendimo priemonės.







6. Nemokamą maitinimą gauna 65 mokyklos mokiniai: 13 priešmokyklinio ugdymo grupės vaikų, 52 1–10 klasių mokiniai.

	Psichologė

	Tikslas: teikti psichologinę pagalbą mokyklos bendruomenei.

Uždaviniai:
1. Individualus konsultavimas,
sprendžiant mokymosi, elgesio,
emocines, specialiųjų mokymosi poreikių  turinčių mokinių
problemas; 
2. Mokinių vertinimas;
3.Tyrimai;
4. Klasės valandėlės;
5. Švietimas.
	Konsultavimas:
- mokiniai –64;
- tėvai (globėjai,
rūpintojai)–9;
- mokytojai–3.
2. Moksleivių, turinčių SUP, vertinimas
(asmenybės, emocijų, pažintinės funkcijos). 
3. Klasės mikroklimatas (5 kl.).
4. Klasės valandėlė: „Draugystė“ (5 ir 8 kl.).
 5. Rekomendacijų rengimas
	1. Laiku pastebėti ir nustatyti mokinio mokymo (si) sunkumai ir gebėjimai. Suteikta psichologinė pagalba.


2. Užpildyti SUP mokinių, vertintų ŠPT, dokumentai.
 

3.  Atliktas tyrimas, apibendrinti  rezultatai, pateiktos išvados.
4. Tikslas – stiprinti mokinių psichinę sveikatą.
 5. Parengtos rekomendacijos tėvams, kaip padėti vaikams turintiems depresiją,
valgymo sutrikimų ir esant suicidiniam elgesiui.

	Logopedas

	Tikslas: kokybiška, individualius poreikius ir galimybes atitinkanti logopedo pagalba vaikams/mokiniams, turintiems kalbėjimo ir kalbos sutrikimų.
Uždaviniai:
1. Mokinių kalbos raidos ypatumų vertinimas, kalbos ir kalbėjimo sutrikimų nustatymas.
2. Logopedinės pagalbos teikimas mokiniams (vaikams), kuriems reikalinga logopedo pagalba.
3. Bendradarbiavimas su pedagogais ir specialistais, tėvais.






4. Ugdymo(si) priemonių rengimas. 
5. Kvalifikacijos tobulinimas.
 6. Mokinių pirminis ar pakartotinis specialiųjų ugdymosi poreikių įvertinimas. 
7. Konsultacijų, rekomendacijų teikimas pedagogams dėl pritaikytų ir individualizuotų programų rengimo.
8. Pedagogų švietimas specialiųjų ugdymosi poreikių mokinių ugdymo, specialiosios pedagoginės pagalbos teikimo klausimais, teigiamo požiūrio į specialiųjų ugdymosi poreikių mokinius formavimas. 
9. Dalyvavimas projektinėse veiklose, konkursuose ir kt.
	








1. Atliktas 27 priešmokyklinės  grupės bei pradinio ugdymo mokinių kalbos vertinimas.

2. Logopedinė pagalba buvo teikiama 21vaikui/mokiniui.

3. Konsultuoti mokytojai, ikimokyklinio ir priešmokyklinio ugdymo pedagogai, švietimo pagalbos specialistai, tėvai. Parengti individualūs ugdymo planai specialiųjų ugdymosi poreikių turintiems mokiniams.
 4.Parengta priemonė „Garsų k-t, d-g skyrimas“. 
5. Dalyvauta mokymuose, seminaruose, forumuose, gerosios patirties renginiuose ir kt.
 6. Paruošti 3 mokinių dokumentai  vertinimui Šakių ŠPT.
7. Konsultuoti atskirų dalykų mokytojai dėl pritaikytų ir  individualizuotų programų rengimo.

8.1. Pedagogų ir tėvų konsultavimas specialiojo ugdymo klausimais.
8.2. Vestas seminaras  „Mokinio padėjėjo vaidmuo įtraukiojo     ugdymo kontekste“.





9.1. Respublikinis projektas-kūrybinių darbų paroda „Pepės kojinės“.
9.2. Respublikinis ikimokyklinio ir priešmokyklinio amžiaus mokinių projektas „Eglutė puošiasi: garsų s ir š magija“.
9.3. Respublikinė specialiųjų ugdymosi poreikių turinčių ugdytinių kalėdinių varpelių paroda.
	








1. Sudarytas vaikų/mokinių, turinčių kalbos ir kalbėjimo sutrikimų, sąrašas (12 priešmokyklinio ugdymo ir 15 pagrindinio ugdymo mokinių).
2. 6 mokiniams ištaisytas kalbos ir/ar kalbėjimo sutrikimas, likusiems  sutrikimas dalinai pašalintas.


3. Pedagogai, tėvai naudojosi rekomendacijomis, vykdė individualius ugdymo planus, stebima mokinių pažanga.





4. Vaikai priemone naudojasi pratybų metu.
5. Dalyvauta 44  ak. val. kvalifikacinio tobulinimosi seminaruose/ mokymuose ir kt. Įgytos žinios taikomos praktikoje.
6. 3 mokinių specialieji ugdymosi  poreikiai įvertinti Šakių rajono švietimo pagalbos tarnyboje.
7. Aprobuotos VGK posėdžiuose  pritaikytos ir individualizuotos bendrojo ugdymo programos SUP mokiniams,   patenkinami mokinių pusmečio, metiniai įvertinimai.
8.1. Įgytas žinias taiko praktikoje; 
8.2. 16 ugdymo įstaigų mokinio padėjėjų dalyvavo mokymuose ir taiko žinias praktikoje.







9.1. Dalyvavo 1 specialiųjų ugdymosi          poreikių turintis mokinys.
9.2. Dalyvavo 5  mokiniai, turintys  kalbos ir kalbėjimo sutrikimų.



9.3. Dalyvavo 2 specialiųjų ugdymosi poreikių turintys mokiniai.

	Bibliotekininkė
	Sudaryti sąlygas kiekvieno mokinio aktyviam ugdymuisi, tenkinti mokyklos bendruomenės narių informacijos poreikius
	Sukurti erdvę, skirtą ramioms diskusijoms ir skaitytojų susitikimams, skatinant kūrybingumą ir skaitymo bendruomenės formavimąsi.
Ergonomiški baldai, geras apšvietimas ir gera ventiliacija.
Technologinė įranga:
Prieiga prie modernios technologinės įrangos, kuri palengvintų informacijos tvarkymą ir prieinamumą.
Suteikti bibliotekininkams galimybę naudotis specializuotomis bibliotekinėmis duomenų bazėmis ir elektroniniais informacijos šaltiniais.
Profesinės kvalifikacijos tobulinimas:
Skatinti dalyvavimą bibliotekininkų konferencijose ir seminaruose, siekiant nuolatinio profesinio tobulėjimo.
Mokyklos bibliotekos grožinės literatūros fondų atnaujinimas:
Finansavimas:
Užtikrinti nuolatinį bibliotekos biudžeto finansavimą, skirtą  įsigyti naujų grožinės literatūros knygų.
Ieškoti galimybių bendradarbiauti su leidyklomis arba gauti paramą iš vietos bendruomenės organizacijų.
Mokinių įtraukimas:
Organizuoti skaitymo programas, kurios skatintų mokinius siūlyti patikusias knygas, kurias galėtų įtraukti į bibliotekos fondą.
Leisti mokiniams dalyvauti knygų peržiūrose ir apie tai pranešti kitoms klasių grupėms.
Literatūros įvairovė:
Rūpintis, kad bibliotekos fondas atspindėtų skirtingus kultūrinius, etninius ir teminius aspektus, kad būtų patrauklus įvairaus amžiaus ir skirtingų pomėgių mokiniams.
Skatinti knygų apie įvairias šalis ir kultūrą pirkimą, siekiant plėsti mokinių pažinimą apie pasaulį.
Organizuoti akciją „Padovanok knygą mokyklai“.


 
 
	Patalpos nėra didelės, tačiau bibliotekos aplinka  pakankamai jauki.
Bibliotekoje yra 2 kompiuteriai, spausdintuvas.  
Sudaryta galimybė naudotis spec. duomenų bazėmis ir elektroniniais informacijos šaltiniais. 
Mokiniai nuolat skatinami  skaityti lietuvių  autorių kūrinius, nuotykių literatūrą, pagal perskaitytą knygą gamino skirtukus. 
Perkamos knygos atsižvelgiant į skirtingų amžiaus grupių mokinių skaitymo ypatumus, siekiant  plėsti jų akiratį. 
Dalyvauta mokymuose apie bibliotekos metinės ataskaitos rengimą; LMBDA užsiėmimuose; rajono bibliotekininkų metodiniuose  pasitarimuose,  bendruose renginiuose. Išklausyta  31 val. mokymų–seminarų.
Grožinės literatūros fondas atnaujintas už 436,9 eurus. Bibliotekai padovanotos 42 grožinės literatūros knygos. Gauta parama iš labdaros ir paramos fondo „Švieskime vaikus“ už 62,40 Eur. Gautos 66 naujos knygos.
Supažindinti 5 klasės mokiniai su biblioteka, pasidalinta patirtimi, kokie bibliotekos kūriniai  skirti užklasiniam skaitymui, kūrinių nagrinėjimui pamokose, ruošiantis teminiams renginiams.
Dalyvauta nacionalinės Martyno Mažvydo bibliotekos savaitės organizuotose veiklose: piešinių konkurse, gaminti knygų skirtukai. Vyko tradicinės  akcijos „Šiaurės šalių literatūros“ skaitymai klasėse ir mokyklos bendruomenėje. Organizuota paskaita  apie saugų  elgesį internete su bendruomenės pareigūne A. Mockevičiūte. Stebėta „Atvira pamoka– iniciatyva su Ūla“ 5–7 kl. „Skaitykis su knygomis“. Respublikiniai foto konkursai „Aš, knyga ir pavasaris“, „Atskleisk augalų grožį nuotraukose“.
Akcijos bibliotekoje: „Padovanok knygą mokyklai“, „Ateik į biblioteką pasiimti knygą jaukiam vakarui ir ... GAUK DOVANĄ“. Geriausiai skaitančios klasės konkursas.
20 mokinių dalyvavo „Garsinio skaitymo renginyje rajone“, skaitė  austrų  rašytojos kūrinio „Sudie, seneli, ištariau aš tyliai“ ištrauką.
Nauja grožinė literatūra pirkta atsižvelgiant į  lietuvių k. ir  literatūros mokytojų, nacionalinės Martyno Mažvydo bibliotekos rekomendacijas, mokinių pageidavimus.
Organizuotos įvairios akcijos, konkursai.
Įsigyti 222 vadovėliai už 3261,6 Eur iš projekto „Galimybių mokykla“  ir 217 vadovėlių už 3720,87 Eur iš mokyklos krepšelio lėšų.



10. Įstaigos komisijų ir darbo grupių veikla 2024 metais
Buvo sudarytos šios grupės ir komisijos: 
10.1. Ugdymo plano rengimo grupė parengė 2024–2025 m. m. Sintautų pagrindinės mokyklos ugdymo planą;
10.2. 2024 metų veiklos plano rengimo grupė parengė 2024 metų Sintautų pagrindinės mokyklos veiklos planą; 
10.3. Mokyklos 2023–2026 metų strateginio plano rengimo grupė. Parengtas 2023–2026 metų strateginis planas, vykdoma jo stebėsena.
10.4. Metodinės tarybos  veikla. Metodinę veiklą mokykloje organizuoja ir koordinuoja Metodinė taryba, kuri inicijuoja mokomųjų dalykų dienas, dalykų projektus, atviras ir integruotas pamokas, aprobuoja teminius (ilgalaikius) dalykų planus.  Per metus keletą kartų atnaujinta metodinio kampelio medžiaga,  aptartos ugdymą reglamentuojančios tvarkos, mokinių asmeninės pažangos stebėjimo rezultatų įtaka mokymosi motyvacijai, analizuoti pasiekimų ir pažangos pokyčiai, metodinė veikla 2024 m. Organizuoti tyrimai – „Pirmos ir penktos klasių ir atvykusių į mokyklą mokinių adaptacijos problemos“, „Mokymosi aktyvinančiose edukacinėse erdvėse ugdymo organizavimo įtaka mokinių pasiekimams“ , „Mokyklos lankymo įtaka mokymosi rezultatams“. 2024 metais koreguota „ Mokinių pažangos ir pasiekimų vertinimo tvarka“, aptartas mokytojo padėjėjų teiktos pagalbos naudingumas vykdant įtraukųjį ugdymą. Parengtas „Mokymosi ne mokyklos aplinkoje“ tvarkos aprašas, tobulinamas mokinių pasiekimų vertinimo aprašas, atnaujinti „Šauniausios klasės“ rinkimų nuostatai ir kt.
	Vesta atvirų pamokų
	Stebėta pamokų
	Vesta seminarų
	Skaityta pranešimų
	Parengta anotacijų
	Parengta publikacijų
	Aprobuota metodinių darbų

	6
	11
	7
	7 - rajone,  
4 - respublikoje
	2
	9
	1 (laukiama aprobavimo)


             10.5. Mokyklos veiklos kokybės įsivertinimo grupė. Mokyklos  veiklos kokybės įsivertinimas atliekamas kasmet, gauti duomenys naudojami veiklai planuoti ir tobulinti. 2023–2024 m. m. MVKĮ grupė atliko  srities „Ugdymas(is) ir mokinių patirtys“ giluminį vertinimą, parengė ataskaitą. 
     10.6. Vaiko gerovės komisija mokykloje organizavo ir koordinavo prevencinį darbą, švietimo pagalbos teikimą, padėjo kurti saugią ir vaikui palankią aplinką, atliko SUP turinčių mokinių pirminį įvertinimą ir kt. Buvo sprendžiamos mokinių lankomumo, pažangumo, elgesio taisyklių pažeidimų, tarpusavio santykių įvairiais lygmenimis problemos. Per metus vyko 12 VGK posėdžių, 4 posėdžių metu svarstyti mokyklos lankomumo klausimai.   Socialinė pedagogė nuolat bendradarbiauja su Šakių socialinių paslaugų centro darbuotojais, aktyviai dalyvauja mokymuose, įgyta patirtimi dalijasi su mokyklos bendruomene.
Mokyklos VGK bendradarbiavo su Šakių rajono Švietimo pagalbos tarnyba, VTAS, Šakių Policijos komisariatu, Sintautų, Kudirkos Naumiesčio, Šakių seniūnijomis, Šakių sveikatos biuru, bendruomeniniais Šeimos namais, vaikų Teisių specialistais, socialinių paslaugų centro atvejo vadybininkais. 
Švietimo pagalbos teikimas SUP mokiniams 2024 m.: 
	Specialiųjų ugdymosi poreikių mokiniai
	40

	Specialiųjų ugdymosi poreikių mokinių poreikiai
	Nedideli –27
	Dideli - 9

	
	Vidutiniai -4
	Labai dideli -0

	Ugdomi pagal pritaikytą ugdymo programą
	8

	Ugdomi pagal individualizuotą ugdymo programą
	4

	Ugdomi pagal bendrąsias programas
	28

	Teikiama  logopedo pagalba
	21

	Teikiama psichologo pagalba
	12

	Teikiama  soc. pedagogo pagalba
	11


	
     	10. 7. Atestacinė komisija. Atestacinę komisiją sudaro 7 nariai. Kas treji metai sudėtis atnaujinama trečdaliu. Komisijos posėdžiai vyksta du kartus per metus. 2024 metais kelti kvalifikaciją gautas vienas prašymas- direktoriaus pavaduotoja ikimokykliniam ir priešmokykliniam ugdymui R. Galinskienė pageidauja siekti eksperto kvalifikacinės kategorijos. Nesiatestavo nė vienas pretendentas, E. Martūnas neišklausė reikalingų mokymų, A. Rėčkuvienė dėl šeimos aplinkybių.
     	10. 8. Darbo taryba. Tarybą sudaro 3 nariai. Darbo taryba bendradarbiauja su darbdaviu, sprendžiant mokyklos organizacinius, ekonominius, darbuotojų darbo ir socialinius klausimus. Svarstyti klausimai:
1. Šakių rajono Sintautų pagrindinės mokyklos pedagoginių ir nepedagoginių darbuotojų pareigybių lygių sąrašų ir pareiginės algos koeficientų patvirtinimo ir suderinimo (2024-01-04).
2. Dėl Šakių rajono Sintautų pagrindinės mokyklos darbuotojų darbo grafikų suderinimo (2024-01-08).
3. Dėl Šakių rajono Sintautų pagrindinės mokyklos darbuotojų metinių veiklos užduočių ir siektinų rezultatų paruošimo suderinimo  (2024-01-12).
4. Dėl Šakių rajono Sintautų pagrindinės mokyklos darbo apmokėjimo tvarkos aprašo tvirtinimo ir suderinimo  (2024-01-17).
5. Dėl Šakių rajono Sintautų pagrindinės mokyklos pamokų tvarkaraščio ir mokinių, kurie 2023–2024 m. m. II pusmetį mokosi pagal pritaikytas bendrąsias programas, sąrašų patvirtinimo, bei Šakių raj. Sintautų pagr. mokyklos mokytojų valandų, susijusių su veiklomis mokyklos bendruomenei, skyrimo (2024-01-25).
6. Dėl Šakių rajono Sintautų pagrindinės mokyklos darbo krūvių sandarų tvirtinimo (2024-01-25).
7. Dėl Šakių rajono Sintautų pagrindinės mokyklos darbo apmokėjimo sistemos suderinimo (2024-09-02).
8. Dėl darbo krūvių sandarų patvirtinimo  (2024-09-16).
       	10. 9. Mokyklos taryba – aukščiausia mokyklos savivaldos institucija. Taryba telkia mokyklos mokinius, mokytojus, tėvus (globėjus, rūpintojus), vietos bendruomenę demokratiniam mokyklos valdymui, padeda spręsti mokyklai aktualius klausimus, direktoriui padeda atstovauti teisėtiems mokyklos interesams.
Mokyklos taryba 2024 metais rinkosi ir posėdžiavo 8 kartus.
1. Pritarta Sintautų pagrindinės mokyklos 2024 metų veiklos planui - 2024-01-18.
2. Pritarta siūlymui apdovanoti Giedrę Murauskaitę Reginos Motienės įsteigta premija - 2024-01-30.
3. Pritarta  Sintautų pagrindinės mokyklos direktoriaus ataskaitai už 2023 metus -2024-01-31.
4. Pritarta mokyklos darbo apmokėjimo aprašo sistemai - 2024-03 25.
5. Pritarta naujiems mokyklos nuostatams - 2024-04 25.
6. Mokyklos tarybos pirmininko ir sekretorės rinkimai - 2024-08-29.
7. Pritarta mokyklos darbo apmokėjimo aprašo sistemai - 2024-09-24.
8. Mokytoja Jolanta Murauskienė deleguota į Šakių rajono švietimo tarybos sudėtį 2024-12-05.
	
11.    Pedagogų kvalifikacijos kėlimas, pedagogų atestacija
2024 m. pedagogai ir mokinio padėjėjai 2508  val. dalyvavo kvalifikacijos kėlimo kursuose ir seminaruose. (Plg. 2023 m. – 2181 val.) Iš jų 1319, 5 val. dalykinių kompetencijų, 1188,5 - bendrųjų.  70 proc. mokytojų dalyvavo 42 val. trukmės mokymuose „Vasaros akademija“ . Visi mokytojai ir pagalbos mokiniui specialistai išklausė ne mažiau po 2 mokymus socialine emocine tematika. 

	Kvalifikacinių  renginių skaičius ( val.)
	Bendrųjų kompetencijų renginių skaičius (val.)
	Dalykinių kompetencijų renginių skaičius (val.)

	2508 val.
	1188,5
	1319,5



   12. 2024 metais skaityti pranešimai
	Nr. 
	Pranešimo tema
	Lektorius
	Auditorija 
	Data

	1.
	,,Mes saugom tautiškumo pynę, kurią senoliai mums supynė“ ir Kazlų Rūdos Kazio Griniaus gimnazijos l/d skyriaus ,,Pušelė“ pedagogėms 
	Direktoriaus pavaduotoja ikimokykliniam ir priešmokykliniam ugdymui 
R. Galinskienė
	Šakių rajono švietimo įstaigų direktorių pavaduotojai ir Kazlų Rūdos Kazio Griniaus gimnazijos l/d skyriaus ,,Pušelė“ pedagogės
	2024-05-23

	2.
	,,Neratyvinio žaidimo metodas“
	Direktoriaus pavaduotoja ikimokykliniam ir priešmokykliniam ugdymui 
R. Galinskienė
	Respublikinė metodinė konferencija Kaišiadoryse
	2024-10-24

	3.
	,,Inovatyvūs ugdymo būdai  šiandienos darželyje“, ,,Mentorystė - asmeninis tobulėjimas“.
	Direktoriaus pavaduotoja ikimokykliniam ir priešmokykliniam ugdymui 
R. Galinskienė
	Respublikinė ankstyvojo amžiaus vaikų ugdytojų metodinė-praktinė konferencija Šiauliuose
	2024-11-15

	4.
	„Inovatyvūs kūrybiškumo ugdymo(si) būdai šiandienos darželyje”.
	Direktoriaus pavaduotoja ikimokykliniam ir priešmokykliniam ugdymui 
R. Galinskienė
	Vilkaviškio r. Pilviškių ,,Santaros“ gimnazijos IU ir PU pedagogai, logopedai.
	2024-12-05

	3.
	„Mokinių pažangos ir pasiekimų vertinimas atnaujinto ugdymo turinio kontekste“
	Direktoriaus pavaduotoja ugdymui D. Orintienė
	Mokyklos mokytojai
Rajono švietimo įstaigų direktorių pavaduotojai
	2024-02-08
2024-03-26

	4.
	„Mokinio padėjėjo vaidmuo įtraukiojo     ugdymo kontekste“.
	Logopedė J. Zakarevičienė
	Ugdymo įstaigų mokinio padėjėjai
	2024-11 mėn.

	5.
	 „Prekyba žmonėmis“ 
	Socialinė pedagogė I. Bakienė
	 5-10 kl. mokiniai 

	2024 lapkritis

	6.  
	„Geresnio ryšio su vaikais kūrimas“ 
	Psichologė G. Griškuvienė
	Rajono švietimo įstaigų mokinių padėjėjai
	2024–10- 29 ir 30

	7.
	„Specialiųjų ugdymosi poreikių mokinių agresyvus elgesys pamokose“
	Psichologė G. Griškuvienė
	Rajono švietimo įstaigų mokytojai,  mokinių padėjėjai
	2024-12-18



13.   Pedagogų parengti straipsniai ir recenzijos
	Eil.Nr.
	Pavardė
	Pavadinimas 
	Kur publikuota

	1.
	D. Bacevičienė
	„Sintautų mokyklos muziejui - 65“
	Sintautų kalendorius 2025

	2.
	J. Murauskienė
	„Sintautų bibliotekai - 120“
	Sintautų kalendorius 2025

	3.
	D. Orintienė
	„Kokie tie 2024?“
	Sintautų kalendorius 2025

	4.
	D. Orintienė
	„Sintautų mokinių mintys 2024-02-16“
	Sintautų kalendorius 2025

	5.
	D. Orintienė
	 „Prie namų slenksčio“
	Sintautų kalendorius 2025

	6.
	D. Orintienė
	K. Urbos vadovėlio 8 kl. „Literatūros kalva. I dalis. Recenzija 
	Leidykla „Alma littera“

	7.
	D. Orintienė
	K. Urbos vadovėlio 10 kl. „Literatūros tėkmė“. I dalis. Recenzija 
	Leidykla „Alma littera“

	8.
	R. Galinskienė
	„Laiminga vaikystė“
	Sintautų kalendorius 2025

	9.
	R. Galinskienė
	„Jolantai“
	Sintautų kalendorius 2025



              14. Įstaigos vadovų kvalifikacijos kėlimas
	Vadovas
	Iš viso kvalifikacijos kėlimo valandų 
	Bendrosios kompetencijos
 (val. sk.)
	Vadybinės kompetencijos 
(val. sk.)

	Direktorius
	144
	104
	40

	Direktoriaus pavaduotoja ugdymui
	111,5
	97,5
	8

	Direktoriaus pavaduotoja ikimokykliniam  ugdymui
	171
	14
	34

	Direktoriaus pavaduotojas ūkio reikalams
	48
	40
	


        
         15. Bendrųjų ugdymo planų vykdymas: pamokinės veiklos (ugdymo plano dalykų) organizavimas ir vykdymas.
         15.1. Pamokinės veiklos (ugdymo plano dalykų) organizavimas ir vykdymas.
	2023–2024, 2024–2025 m. m. mokykloje vykdomos priešmokyklinio, pradinio, pagrindinio ir neformalaus ugdymo programos. Mokykloje dirba dalykų specialistai, tačiau dalis jų dėl mažo krūvio ir specialistų trūkumo dirba keliose mokyklose, tad pamokų  tvarkaraščio sudarymas priklauso nuo mokytojų darbo kitose švietimo įstaigose. Iškyla problemų ne tik sudarant   pamokų tvarkaraštį,  bet  nėra galimybės vesti ar mokiniams lankyti kai kuriuos neformaliojo švietimo užsiėmimus, pvz. informatikos būrelis yra skirtas tik pradinių klasių mokiniams (mokytojas mokykloje dirba tik vieną dieną). Dėl mokytojų darbo kitose ugdymo įstaigose  fizikos pamokos 8, 9, 10 klasėse vyksta po dvi pamokas tą pačią dieną. Kūno kultūros pamokos 6 ir 9 klasėse taip pat vyksta iš ryto  – 1 ar 2 pamokas. Istorijos mokytoja dirba tik antradieniais ir trečiadieniais, dailės mokytoja- pirmadieniais, technologijų- tik penktadieniais; lietuvių kalbos mokytoja gali vesti tik 1, 2 ir 6 pamokas ir kt.
Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Dorinio ugdymo dalyką mokinys gali keisti kiekvienais mokslo metais pagal tėvų (globėjų) parašytą prašymą ar jiems pritarus,  tačiau, siekiant užtikrinti mokymosi tęstinumą ir nuoseklumą, etiką arba tikybą  rekomenduojama rinktis dvejiems metams. 2024 m.  6 ir 10 klasių mokiniai pasirinko etikos, likusieji lanko tikybos pamokas.
Lietuvių kalba ir literatūra. Mokykloje rūpinamasi raštingumo, ypač skaitymo gebėjimų ugdymu per visų dalykų pamokas ir renginius, skatinamas mokinių savarankiškumas rišliai ir taisyklingai reikšti mintis žodžiu ir raštu, kreipiamas mokinių dėmesys į kalbos nuoseklumą, logiškumą, planingumą.
Informacinių technologijų pamokose naudojamasi lietuviška aplinka. 2023–2024 m. m. 10 klasės mokiniai pasirinko dalykinį „Žodžio meno“ būrelį lietuvių kalbos ir literatūros įgūdžiams gilinti. 2024–2025 m. m. lanko lietuvių kalbos modulį, skirtą teksto kūrimo įgūdžiams stiprinti (0,5 sav. val.).
Užsienio kalbos ( anglų), pradėtos mokytis pagal pradinio ugdymo programą, toliau mokomasi kaip pirmosios užsienio kalbos iki pagrindinio ugdymo programos pabaigos. Antrosios užsienio kalbos (rusų) pradedama mokyti nuo 5 klasės. Mokiniai, mokomi pagal individualizuotas programas, antrosios užsienio kalbos nesimoko. Antrosios užsienio kalbos pamokų laikas skiriamas gimtosios kalbos įgūdžiams lavinti, su mokiniais tuo metu dirba mokinio padėjėjas. Nuo 2024 metų rugsėjo mokykloje veikia ispanų kalbos būrelis.
Gamtos mokslai. Siekiant gerinti gamtamokslinį raštingumą, gamtos mokslų mokymas grindžiamas realiais arba virtualiais gamtamoksliniais gamtos reiškinių, procesų, objektų tyrimais. Eksperimentiniams ir praktiniams įgūdžiams ugdyti gamtos mokslų dalykų turinyje skiriama ne mažiau kaip 30  proc. dalykui skirtų pamokų per mokslo metus. Sudaromos sąlygos juos atlikti ir kitose tam tinkamose aplinkose. Mokykla sudaro mokiniams galimybes dalyvauti gamtos, technologijų, inžinerijos, matematikos ir menų centrų STEAM vykdomose neformaliojo vaikų švietimo programų veiklose, vykstant į juos ir/ar nuotoliniu būdu. 
Technologijos. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų; 9 klasės mokiniams pirmąjį pusmetį skiriamas privalomas 17 valandų integruotas technologijų kursas. Antrąjį pusmetį mokiniai pagal savo polinkius ir interesus renkasi mitybos arba  konstrukcinių medžiagų technologijų  programą, kurios mokymasis tęsiamas ir dešimtoje klasėje. Pasirinktą technologijų programą galima keisti po pusmečio; technologijų ugdymo programa įgyvendinama mokomosiose dirbtuvėse bei technologijų kabinete. Antrąjį pusmetį 5–8 klasių grupės keičiasi technologijų ugdymo programomis ir kabinetais.
Informacinės technologijos 9–10 klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Modulį iš dviejų mokyklos pasiūlytų renkasi mokinys. 2023–2024 m. m. 8 klasės mokiniai turėjo atskirą informacinių technologijų pamoką, pamokos su kitais mokomaisiais dalykais neintegruojamos, tačiau IT naudojamos įvairių mokomųjų dalykų pamokose. 1–4 klasių mokytojai dirba su VEDLIŲ programa, nuo 2024 metų rudens  pagal šią programą mokomi ir 5–8 klasių mokiniai. Veikia robotikos būrelis, kurį lanko pradinių klasių mokiniai.
Socialiniai mokslai. Socialinio ugdymo dalykų pamokose mokymas(is) grindžiamas tiriamojo pobūdžio metodais, diskusijomis, bendradarbiavimu savarankiškai atliekant darbus ir naudojantis informacinėmis komunikacinėmis technologijomis. Pilietiškumo pagrindų mokomasi 9 ir 10 klasėse, šiai programai skiriama po 1 savaitinę pamoką.
Fizinis ugdymas. Fiziniam ugdymui  5–8 klasėse skiriama po 3 pamokas ir po 2 pamokas 9 ir 10 klasėse. 9 klasėje antrą pusmetį vyksta 3 pamokos – pasirenkamas dalykas „Judrieji žaidimai“. Visiems mokiniams sudaroma galimybė papildomai lankyti aktyvaus judėjimo užsiėmimus neformaliojo švietimo užsiėmimuose mokykloje, šokių  kolektyve, sporto klubuose, užsiimti kita jų pomėgius atitinkančia aktyvaus judėjimo veikla  per pertraukas ar po pamokų (žaisti stalo tenisą, tinklinį, šokti ir kt.). 
Matematika. Mokinių matematikos mokymosi motyvacijai skatinti naudojamasi Nacionalinio egzaminų centro parengtomis matematinio raštingumo užduotimis; Stebimi mokinių matematikos pasiekimai ir numatoma pagalba mokiniams (sudaryta galimybė lankyti konsultacijas); ugdant gabius matematikai vaikus naudojamasi nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais.
Pasirenkamieji dalykai. Mokiniai 2023–2024 m. m. galėjo rinktis dalykų mokymosi programas: sportinius žaidimus, kompiuterinio raštingumo pagrindus 9 klasėje,  ekologijos, kompiuterinio raštingumo pagrindus bei lietuvių kalbos ir matematikos modulius 10 klasėje. Pasirinkti dalykai ir dalykų moduliai mokiniui tampa privalomi visus mokslo metus. Kol  mokinys nebaigė modulio ar pasirenkamojo dalyko programos, keisti jų  negali. 2023–2024 m. m. mokiniai pasirinko ekologijos pagrindus ir matematikos modulį, 2024–2025 m. judriuosius žaidimus, ekologijos pagrindus, matematikos bei lietuvių kalbos modulius. Skirta po 0,5 val. per savaitę. 
	15.2. Ugdymo kokybės rodikliai
	Rodiklio pavadinimas
	Rodiklio skaitmeninė išraiška

	Baigė pagrindinę mokyklą
	8 iš 8

	Mokinių, įgijusių pagrindinį išsilavinimą, tęsiančių mokymąsi skaičius
	7

	Mokytojų specialistų proc.
	100 proc.

	Atestuotų mokytojų dalis proc.
	100 proc.

	Vidutiniškai 1 kompiuteris tenka mokinių skaičiui
	3

	Perkeltų į aukštesnę klasę su nepatenkinamu pažymiu dalis nuo bendro mokinių skaičiaus
	-

	Kursą kartojančių mokinių proc.
	0 proc. 

	Vidutiniškai 1 mokinys per metus praleido pamokų
	27,8

	Vidutiniškai 1 mokinys per metus praleido pamokų be pateisinamos priežasties
	6,27

	Specialiąją pedagoginę, psichologinę ir socialinę pedagoginę pagalbą teikiančių specialistų ir mokinių skaičiaus santykis
	3 : 102



15.3.  Tolimesnė dešimtokų veikla
	Dešimtokų
skaičius mokslo metų pabaigoje
	Gavusių išsilavinimo pažymėjimus skaičius
	Tęsia mokslą gimnazijose
	Tęsia mokslą profesinėse mokyklose
	Kartoja ugdymo programą
	Pradėjo dirbti
	Nedirba ir nesimoko
	Išvyko į
užsienį

	8
	8
	4
	3
	-
	1
	-
	-



15.4. Popamokinės veiklos (ugdymo plano dalykų) ir kito neformalaus ugdymo organizavimas ir vykdymas 
2024 m. organizuojant neformalųjį švietimą mokykloje  atsižvelgiama į šiuos kriterijus: mokinių polinkius ir poreikius (mokslo metų pabaigoje  vykdyta mokinių neformaliojo švietimo poreikių apklausa), mokyklos tikslus, uždavinius, veiklos prioritetus, tėvų pageidavimus, mokinių amžių, pedagogų gebėjimą organizuoti neformaliojo švietimo veiklą, mokinių krepšeliui skirtas lėšas, 1 - 10 klasių mokiniams skiriamų valandų skaičių pagal ugdymo planą.
2023 ir 2024 m. neformaliajam švietimui mokykloje buvo skirta 17 valandų, jos visos panaudotos. Mokykloje veikė 12 neformaliojo švietimo būrelių. Juos lankė per 80 proc. mokinių. Populiariausi  dailės, muzikinio lavinimo, etnokultūros, sporto būreliai. Nuo 2024 rudens aktyvia dirba kraštotyros būrelis, valanda skirta ispanų kalbos būreliui.
Daugelio neformaliojo švietimo būrelių veiklą riboja važinėjančių mokinių poreikiai, tad veikla turi vykti iki vaikų išvežimo į namus. 2024 m. sudaryta galimybę vieną dieną vežti mokinius ir po 8 pamokų. Dalis mokinių lanko neformalaus ugdymo užsiėmimus, vykstančius už  mokyklos ribų: „Chemija ir chemijos technologijos“ , Šakių sporto klube „Audra“, sporto klube „Ošimas“, Jaunųjų šaulių ir kt. Mokiniai taip pat lankė Šakių meno mokyklą, Šakių Jaunimo kūrybos ir sporto centro užsiėmimus. 
	Popamokinės veiklos kryptys
	Skirta valandų

	Kūno kultūra ir sportas 
	4

	Meninė raiška( muzika, šokis, dailė, technologijos)
	11

	Sociokultūrinė (etninė, kraštotyrinė, socialinė)
	2



16.  2024 metų olimpiadų ir konkursų laimėjimai bei pasiekimai
16.1. Dalyvavimas rajoninėse olimpiadose ir konkursuose, laimėjimai bei pasiekimai (ugdymo plano dalykų)
	Dalykas
	Dalyvavo olimpiadoje/konkurse
	1 vieta
	2 vieta
	3 vieta

	5–8 klasių lietuvių kalbos olimpiada
	4
	
	
	

	9–10 klasių lietuvių kalbos olimpiada
	1
	
	
	

	Fizikos olimpiada
	1
	
	1
	

	Antrųjų užsienio kalbų raiškiojo skaitymo konkursas
	4
	
	1
	

	Spelling konkursas
	2
	
	
	1

	Informacinių technologijų konkursas „Bebras“
	46
	1
	1
	1

	Istorinių žinių konkursas „Nuo Krėvos iki Liublino“
	8 klasės komanda
	
	
	+

	Teisinių žinių konkursas
	10 kl. komanda
	
	
	

	Technologijų olimpiada
	3
	
	
	

	Technologijų olimpiada
	2
	
	
	1

	Lesyklėlių paroda
	5,8,10 klasių mokiniai
	
	
	

	Matematikos olimpiada
	3
	
	
	1

	Konstitucijos egzaminas
	6–10 kl.
	
	
	

	Anglų kalbos olimpiada 7–8 kl.
	2 mok.
	
	
	

	Diktanto rašymo konkursas (2 kl.)
	2
	
	
	

	Gražaus rašto konkursas Knygnešio dienai paminėti
	17
	1
	
	1

	Gražaus rašto konkursas (pradinės klasės)
	17
	
	1
	1

	Dailaus rašto konkursas
	11
	
	
	

	Lietuvos vaikų lengvosios atletikos olimpinių vilčių čempionatas
	
	2
	1
	

	Vaikų lengvosios atletikos pirmenybės
	1
	
	1
	1


16.2. Dalyvavimas respublikinėse olimpiadose ir konkursuose, laimėjimai bei pasiekimai (ugdymo plano dalykų)
	Dalykas
	Dalyvavo olimpiadoje/konkurse
	1 vieta
	2 vieta
	3 vieta

	IT konkursas „Bebras“
	45
	1  (tarp 4 kl.)
	1 (tarp 4 kl.)
	1 (tarp 4 kl.)

	Konkursas „Olimpis–2024“ (informacinės technologijos)
	1
	III laipsnio diplomas

	Konkursas „Olimpis-2024“ (anglų kalba)
	
	I ir II laipsnio diplomai

	Konkursas „Olimpis–2024“ (geografija)
	
	II laipsnio diplomas

	Nuotolinė geografijos olimpiada
	4 
	

	Konkursas „Olimpis–2024“ (biologija)
	3 
	

	Konkursas „Olimpis–2024“ (chemija)
	3 
	

	Lietuvos vaikų lengvosios atletikos olimpinių vilčių čempionate
	
	
	
	3 vieta

	Geografijos olimpiada „Mano gaublys“ 
	4
	-
	-
	5, 6, 7 vietos



             16.3.  Dalyvavimas olimpiadose ir konkursuose, laimėjimai bei pasiekimai (ne ugdymo plano dalykų)
	Olimpiada/konkursas
	Dalyvavo olimpiadoje/konkurse
	1 vieta
	2 vieta
	3 vieta

	Kompiuterinės grafikos konkursas priešgaisrine tema
	8
	
	
	1+1

	Nacionalinis aplinkosaugos egzaminas
	10
	67 proc. bendras mokinių surinktų taškų vidurkis



16.4. Laimėjimai bei pasiekimai sporto srityje
	Olimpiada/konkursas
	Dalyvavo olimpiadoje/konkurse
	1 vieta
	2 vieta
	3 vieta

	Rajono

	BUM tinklinio varžybos
	Rinktinė 2007 m. ir jaunesni
	-
	-
	VII-VIII 

	BUM tinklinio varžybos
	Rinktinė 2007 m. ir jaunesni
	-
	-
	V 

	Šakių rajono moksleivių stalo teniso varžybos
	5–8 kl. rinktinė
	
	
	IV

	Šakių rajono BUM mokinių plaukimo varžybos
	5–8 klasių 2 mok.
	
	
	XIII ir XI

	Šakių rajono BUM mokinių badmintono pirmenybės
	 Vaikinų komanda
	
	
	IV

	Šakių rajono BUM mokinių kroso estafetės
	Mokyklos komanda
	
	
	III, V, VI 



17. Dalyvavimas šalies ir tarptautiniuose mokinių raštingumo tyrimuose, testavimuose
2024 m. mokytojai dalyvavo tarptautiniame tyrime „Talis“, mokiniai – 4 ir 8 klasių lietuvių kalbos ir matematikos NMPP.  
18. Projektinės veiklos organizavimas ir vykdymas
	Projekto pavadinimas

	Projekto trukmė
	Projekto dalyvių skaičius
	Trumpas projekto apibūdinimas

	„Mokausi plaukti“
	1 m. m.
	4
	Šakių JKSC projektas. Antros klasės mokiniai mokomi plaukti.

	Olimpiada SEU „Dramblys“
	1 m. m.
	27
	Mokėsi atpažinti savo ir draugų emocijas, vertinti ir keisti elgesį

	„Švenčiu Vasario 16-ąją- mokausi linksmai ir išradingai“
	1 sav.
	100
	Mokiniai šventė Vasario 16-ąją, dalyvavo projekto veiklose, ruošė programos numerius

	Projektas-iniciatyva „River Cleanup“
	1 m. m.
	100
	Respublikinis tęstinis socialinis - ekologinis projektas, kurio metu mokiniai skatinami išvalyti 100 proc. šalies teritorijos, kur teisiškai ir fiziškai įmanoma tai padaryti.

	„Mes rūšiuojam“
	1 m. m.
	100
	Gamintojų ir Importuotojų Asociacijos ir VšĮ „Elektronikos gamintojų ir importuotojų organizacijos“ inicijuotas ir kartu su partneriais įgyvendinamas nacionalinis aplinkosauginis projektas. Projekto metu renkamos elektronikos, baterijų ir akumuliatorių, automobilinės bei kitos atliekos. Atliekas renka UAB „Atliekų tvarkymo centras“. 2024 mokiniai surinko 930 kg elektronikos atliekų.

	Projektas „Ruduo. Aš. Mokykla“, „Žiema. Aš. Mokykla“, „Pavasaris. Aš. Mokykla“
	1m. m. 
	50 dalyvių
	Tikslas – Mokyti pamatyti gamtos grožį, fiksuoti nuotraukose, rengti gražiausių darbų parodas.

	Chemija ir cheminė technologija
	1m. m.
	18
	Mokymasis netradicinėse erdvėse, kūrybiškumo, žingeidumo skatinimas, chemijos žinių gilinimas, grupinio darbo įgūdžių formavimas, karjeros galimybių plėtra

	Respublikinis ikimokyklinio ir priešmokyklinio ugdymo įstaigų STEAM projektas ,,Žaliojo daigelio“ istorija
	2 mėn.
	770 respublikos ikimokyklinio ir priešmokyklinio ugdymo įstaigų pedagogų su ugdytinių darbais.
	Puoselėti vaikų saviraišką, eksperimentavimą, pažinimą per STREAM veiklas, plėtojant žinias apie gamtą, augalų auginimo ciklą (pasirenkant daigo auginimui netradicinę formą), kuriant žaliojo daigelio istorijas, eilėraščius, daineles ir kt.

	„Į emocinės ir fizinės sveikatos šalį“.
	2 mėn.
	Apie 250 vaikų
	Saugoti ir stiprinti vaiko emocinę ir fizinę sveikatą, motyvuojant vaikus, tėvus ir įtraukiant visus bendruomenės narius į fizinio aktyvumo ir emocinio ugdymo(si) veiklas.

	Rajoninis kūrybinis STREAM projektas ,,Spalvotoje nygelėje gyvena gražūs žodeliai
	1 mėn.
	12–IU ,,Žiogeliai“
	Ikimokyklinio ir priešmokyklinio amžiaus vaikų kalbinių gebėjimų atskleidimas, aktyvinimas.

	Ikimokyklinio ir priešmokyklinio amžiaus  vaikų tarptautinis projektas „Kartu paskaitykim knygelę“.
	1 m.m.
	30 vaikų
	Skatinti šalies ir užsienio lietuvių vaikų skaitymą bei domėjimąsi E. Daciūtės kūryba, ugdyti kūrybiškumo ir komunikavimo kompetencijas.

	Tarptautinis ikimokyklinio ir
Priešmokyklinio amžiaus vaikų ir pedagogų STEAM projektas ,,Stebuklingas žodis ,,AČIŪ“
	2 mėn.
	27 vaikų
	Pasitelkiant STEAM metodikos elementus, sukurti padėkos žodį ,,AČIŪ“ paminint tarptautinę ,,AČIŪ“ dieną, bei sukurti padėkos
atviruką draugui.

	Tarptautinis ikimokyklinio ir priešmokyklinio ugdymo įstaigų projektas ,,Žiemos STEAMukas“
	2 mėn.
	12 vaikų
	Įtraukti vaikus į įvairias veiklas naudojant įvairias žiemos priemones – sniegą, ledą ir pan.

	Tarptautinis ikimokyklinio ir Priešmokyklinio ugdymo  staigų vaikų ir mokytojų virtualaus projekto ,,STEAM – linksmoji inžinerija gamtoje/ STEAM – fun engineering in nature&quot“
	1m.
	12 vaikų
	Sudaryti sąlygas mokytojams dalintis inovatyviomis ir kūrybiškomis STEAM ugdymo idėjomis/ veiklomis ugdant ikimokyklinio ir priešmokyklinio amžiaus vaikų inžinerijos gebėjimus.

	Respublikinis sveikos gyvensenos projektas „Sveikatiada“
	1m.
	42 vaikai
	Formuoti sveikos mitybos ir fizinio aktyvumo įgūdžiais pagrįstą kultūrą ugdymo įstaigos bendruomenėje.



19. Bendradarbiavimas su socialiniais partneriais, partnerystė, dalyvavimas programose 
 	Kasdieninė veikla mokyklą jungia su savivaldybės Švietimo, sporto ir kultūros skyriumi, Šakių rajono Švietimo pagalbos tarnyba, Marijampolės apskrities vaiko teisių apsaugos Šakių skyriumi. Glaudžiai bendradarbiaujama su Šakių kultūros centro Sintautų kultūros padaliniu organizuojant mokinių darbų parodas, bendrus renginius (Kovo 11-osios, Šeimos dienos, Gedulo ir Vilties dienos paminėjimas ir kt.). Geri mokyklos santykiai su Sintautų seniūnija, Sintautų akademija, Šakių viešąja biblioteka. Tolerancijos, Antikorupcijos diena minima kartu su socialiniu partneriu Šakių RPK. RPK pareigūnai dalyvauja ir kituose mokyklos renginiuose, rengia paskaitas. Mokyklos socialiniai partneriai vykdant projektinę veiklą yra Kudirkos Naumiesčio Vinco Kudirkos gimnazija, Lukšių Vinco Grybo gimnazija, Sintautų BC, Šakių JKSC. Baigę pagrindinę mokyklą daugiausiai mokinių pasirenka mokytis VšĮ VDU Šakių „Žiburio“ gimnazijoje ir Marijampolės  PRC  Kudirkos Naumiesčio skyriuje.
	Mokykla  bendrauja ir bendradarbiauja  su Šakių rajono savivaldybės visuomenės sveikatos biuru (programa „Idėjos sportui“, paskaitos sveikos gyvensenos ir žalingų įpročių prevencijos klausimais). Nuo 2024 m. rudens mokykloje dirba sveikatos biuro specialistė Agnė Šimaitienė. Jos iniciatyva 5–10 kl. mokiniai tyrinėjo emocijas, mokėsi išlaikyti pusiausvyrą, pažinti save ir kitus, pradinių klasių mokiniai mokėsi taisyklingai plautis rankas, valytis dantis, aiškinosi, kodėl svarbu jais rūpintis. 8 ir 10 kl. mokiniai, pakviesti socialinės pedagogės, dalyvavo Šakių jaunimui palankių sveikatos priežiūros paslaugų centro organizuotuose mokymuose apie psichikos sveikatą ir jos gerinimą, su Šakių rajono Švietimo pagalbos tarnyba, AB „Žemaitijos pienas“ (programa „Pienas vaikams“),VŠĮ LIONS QUEST LIETUVA (programa „Paauglystės kryžkelės“ ir „Raktai į sėkmę“).
	Priešmokyklinio ir  ikimokyklinio ugdymo grupės glaudžiai bendradarbiauja ne tik su rajono, bet ir respublikos ikimokyklinėmis ugdymo įstaigomis: Jurbarko lopšeliu–darželiu „Nykštukas“, Kazlų Rūdos K. Griniaus gimnazijos skyriaus lopšeliu–darželiu „Pušelė“, Kardokų Gamtos darželiu-mokykla ir kt. Su ugdytiniais dalyvaujama bendrose ugdymo(si) veiklose: renginiuose, žaidynėse, organizuojamose parodose. Pedagogai organizuoja bendrus seminarus, gerosios patirties sklaidos renginius.
20. Socialinė-prevencinė veikla
	Priešmokyklinio ugdymo grupėje įgyvendinama socialinių ir emocinių įgūdžių ugdymui integruota tarptautinė programa „Zipio draugai“.
	Ikimokyklinėje ugdymo „Zuikučių“ grupėje integruojama tarptautinė socialinio-emocinio ugdymo „Kimochis“ programa. Visose ugdymo grupėse įgyvendinama „Alkoholio, tabako ir kitų psichiką veikiančių medžiagų vartojimo“ prevencijos programa. 
	Pradinių klasių mokiniai dalyvauja šiose programose: „Įveikiame kartu“ – antroje, „Antras žingsnis“ – ketvirtoje, „Obuolio draugai“ – pirmoje ir trečioje klasėse, „Lion QUEST programa „Paauglystės kryžkelės“ 5–8 kl., „Raktai į sėkmę“ – 9–10 klasėse. Programos įgyvendinamos užsiėmimų ir klasių valandėlių metu, dalyvauja 100 proc. . Klasių vadovai  vykdė Alkoholio, narkotikų ir psichotropinių medžiagų vartojimo prevencijos programą. Sveikatos ir lytiškumo bei rengimo šeimai programa pradinėse klasėse integruota į mokomuosius dalykus, pagrindinio ugdymo programoje – į  gyvenimo įgūdžių dalyką bei į klasės vadovo valandėles. Ne mažiau kaip po 2 užsiėmimus  sveikos gyvensenos klausimais klasėse vedė psichologė, socialinė pedagogė, sveikatos specialistės G. Rankauskienė ir K. Damijonaitienė, nuo 2024 m. rugsėjo A. Šimaitienė. Šakių Visuomenės sveikatos biuro specialistė A. Šimaitienė tėvams skaitė paskaitą „Ryšys su vaiku. Kaip suprasti ir padėti mokyklinio amžiaus vaikui“ (paskaitoje dalyvavo 40 proc. tėvų). 
21. Ugdymas karjerai mokykloje integruotos į klasės vadovo veiklas. Mokykloje vykdytas įvairiomis formomis – susitikimai su įvairių profesijų žmonėmis, išvykos į kitas mokyklas (Marijampolės PRC Kudirkos Naumiesčio skyrių, Vinco Kudirkos gimnaziją), susitikimai su kitų mokyklų atstovais  ir kt.),  ekskursijos į tėvų darbovietes,  naudojamasi MUKIS platforma – įvairiomis formomis vyko renginiai, kuriuose dalyvavo visi mokyklos mokiniai. Nuo 2023 metų rugsėjo mokykloje dirba karjeros specialistas Andrius Matusevičius, kuris vykdo įvairiapusę ugdymo karjerai veiklą – išvykos į STEAM centrą, 10 klasės mokiniai dalyvavo Žalgirio arenoje „Geriausioje EVER pamokų dienoje“. Kiekvienoje klasėje specialistas pagal savo darbo planą pravedė ne mažiau nei po 3 užsiėmimus.
22. 2024 metais veiklos ataskaitoje įstaigos iškeltos pagrindinės problemos. 
	Pagrindine problema 2024 metų ataskaitoje nurodyta: „Menka mokinių motyvacija. Didelis praleidžiamų pamokų skaičius“. 
 	Mokymosi motyvacijos didinimas ir lankomumo gerinimas yra svarbiausias rūpestis, todėl  tęstinos  pradėtos veiklos, kurios skatintų motyvaciją, o kartu gerintų mokinių pasiekimus. Postūmiu motyvacijai kelti tęstinas pasirinktas pamokų organizavimas aktyvinančiose edukacinėse erdvėse, motyvaciniai pokalbiai, karjeros specialisto veikla. Edukacinės išvykos padėjo mokiniams pažinti kitokią aplinką nei ta, kurioje gyvena, todėl ir tai tapo paskata siekti aukštesnių mokymosi rezultatų. Mokinių motyvacija skatintina įvairiais būdais - vyko mokymai „Ar moku mokytis“, užsiėmimai „Mokausi linksmai ir išradingai“, renginys „Mokyklos garbė“, renkama šauniausia klasė.
	Antroji problema – mokytojų motyvacijos mažėjimas, emocinis pažeidžiamumas dėl  kintančio mokinių skaičiaus, didėjančio silpnai besimokančių nemotyvuotų mokinių skaičiaus.
23. Materialinė bazė, ūkinė veikla. Pagrindiniai finansiniai rodikliai
Biudžeto lėšos:
	Asignavimų pavadinimas
	Suma Eurais

	Krepšelio lėšos
	650076,15

	Aplinkos lėšos
	507446,69

	Pavėžėjimo lėšos
	14300

	Spec. programų lėšos
	22000

	Nemokamas mokinių maitinimas ir mokinių aprūpinimas mokinio reikmenimis
	22417,88

	Kokybės krepšelis iš ES
	

	Iš viso asignavimų 2024 m. iš biudžeto
	1216240,72



Ne biudžeto lėšos:
	Asignavimų pavadinimas
	Suma Eurais

	1,2 proc. nuo gyventojų pajamų mokesčio
	662,67

	Iš viso 
	662,67


              Biudžeto kreditorinio įsiskolinimo nėra.
	Finansinės ataskaitos  viešinamos mokyklos internetiniame puslapyje, Mokyklos tarybos, Mokytojų tarybos, tėvų susirinkimuose. 
	Mokykla  apsirūpinusi vadovėliais, kita ugdymui skirta literatūra, mokymo priemonėmis. 2024 m. vadovėlių įsigyta už 5652,48 Eur.
	IU grupės įsigijo edukacinių priemonių, skirtų tyrinėjimams, bandymams, fiziniam aktyvumui, kalbai, mąstymui, sveikai gyvensenai: didinamųjų stiklų, dantų priežiūros bičiulį „Drakoniuką“, magnetinę maisto piramidę „Sveikas maistas“, spalvotus spausdintuvus, magnetinę lentą, edukacinių priemonių, skirtų šviesos stalui ir kt.

24. Vykdyti patikrinimai

1. 2024-09-02 Nr. KSD-24 „Dėl 2024 metų finansinio ir teisėtumo audito“;
2. Šakių r. savivaldybės administracijos direktoriaus 2024-02-05 įsakymu Nr. AT-82,  kalbos tvarkytoja tikrino mokyklos dokumentų taisyklingumą.
3. 2024 m. vasario mėn. Nacionalinė švietimo agentūra atliko Lietuvos Respublikos švietimo, mokslo ir sporto ministerijos 2023 m. gruodžio 21 d. pavedimą Nr. SR-4688 „Dėl pavedimo atlikti bendrojo ugdymo mokytojų darbo apmokėjimo atitikties teisės aktų nuostatoms patikrinimą“. 
4. 2024 m. spalio mėn. Lietuvos metrologijos inspekcija atliko planinį Sintautų pagrindinės  mokyklos veiklos atitikties metrologijos sritį reglamentuojančių teisės aktų laikymosi patikrinimą. (Lietuvos metrologijos inspekcijos viršininko 2024-09-13 įsakymas Nr. 11V-178-(1.2E) „Dėl Lietuvos metrologijos inspekcijos 2024 metų IV ketvirčio teisinės metrologijos patikrinimų plano patvirtinimo“.)

25. Materialinė bazė, ūkinė veikla
       	Visi Sintautų pagrindinės mokyklos mokytojai naudoja informacines komunikacines technologijas ugdymo procese, turi prieigą prie interneto, darbo vietos kompiuterizuotos. Mokykloje ir skyriuje yra 41 kompiuteris: 6 mokyklos administracijos patalpose, 2 bibliotekoje, 1 mokytojų kambaryje, 18 informacinių technologijų klasėje, 10 dalykų kabinetuose, 1 valgykloje. Taip pat 28 nešiojamieji kompiuteriai, iš kurių 3 administracijos patalpose, 1 renginių salėje, 3 IU, 24 planšetės. I–IV klasių mokiniai taip pat naudoja 11 nešiojamų kompiuterių, kurie talpinami kompiuterių įkrovimo spintoje. Tai pasiteisina, kadangi kiekviena I–IV klasė pagal poreikį šiuos kompiuterius gali pakaitomis naudoti savo klasėse. Taip pat atnaujinta mokyklos orgtechnika: nupirkti 3 spausdintuvai. Pažymėtina, kad kiekvienoje klasėje naudojamas kompiuteris, daugelyje  kabinetų yra spausdintuvai, visuose išmaniosios lentos arba multimedijos, išskyrus vieną pradinių klasių kabinetą.
	2024 metais daugiausia dėmesio buvo skirta ikimokyklinio ir priešmokyklinio ugdymo grupių pastatui ( J. Pikčilingio 1) – pastatas iš išorės apšiltintas, nutinkuotas ir nudažytas. Vieną sieną iš išorės puošia menininkų sukurtas ryškus piešinys. Remontuojant pastatą iš išorės buvo kilę kliūčių, tačiau jos sėkmingai išspręstos. Teko nuo pastato sienos išmontuoti senus elektros įvadus, žaibosaugos įrangą ir įrengti juos kitoje vietoje. Pagal pastato pamatą pravestas drenažas. Kaip ir kiekvienais metais, taip ir 2024 metais, pastato viduje atlikti einamieji darbai: perdažytos dviejų grupių sienos, remontuota buitinė įranga. Kadangi pastato virtuvėje ruošiamas  maistas ir mokyklos mokiniams, tai atnaujinti maisto ruošimui reikalingi reikmenys.    
         	Sintautų pagrindinės mokyklos patalpose vasaros metu naujai išdažytos antro aukšto kabinetų bei II aukšto koridoriaus grindys, remontuotos ir perdažytos vidaus patalpų palangės. Dviejose I aukšto klasėse atliktas kapitalinis remontas: sumontuotos pakabinamos lubos, įleidžiami šviestuvai, atnaujinta elektros instaliacija, glaistytos, gruntuotos, dažytos sienos, palangės, radiatoriai. Perdažytos mokyklos valgyklos sienos, radiatoriai, įrengtas naujas šilto maisto marmitas. Naujai perdažytos kėdės ir suolai kai kuriose klasėse. Taip pat paruošta mokyklos katilinė 2024-2025 m. kūrenimo sezonui. Atliktas katilinės einamasis remontas, pakeistos katilų „Kalvis“ pakuros plytos, išvalytas kaminas. Išvardinti darbai atlikti mokyklos ūkinio personalo jėgomis.  
 	Nuolat prižiūrima Sintautų pagrindinės mokyklos teritorija. Priežiūrai naudojamas žolės pjovimo traktorius, žoliapjovė ir trimeris.
         	Ugdymo procesui gerinti mokyklos lėšomis nupirkta  3 nauji kompiuteriai su monitoriais, muzikos instrumentų, sporto reikmenų.
    	 Sistemingai atnaujinama Sintautų pagrindinės mokyklos internetinė svetainė, vieša facebook grupė „Sintautų mokykla“. Nuolat talpinama reikalinga ir aktuali mokyklos ir IU bei PU veiklą atspindinti informacija.
26. Pagrindinės 2024 metų problemos
1. Mokinių mokymosi motyvacijos ir atsakomybės dėl savo darbo rezultatų stoka. 
2. Mokinių negebėjimas susikaupti ir išlaikyti dėmesį.
3. Didelis be pateisinamos priežasties praleidžiamų pamokų skaičius.
4. Netoliese esančių mokyklų konkurencija dėl mokinių.

27. Veiklos perspektyvos 2025 metams
Išanalizavus 2024 metų tikslų vykdymo sėkmes ir atsižvelgus į dalinai įvykusias veiklas, veiklos prioritetai išlieka tie patys – ugdymas ir mokymasis. 
Prioritetinė veiklos kryptis – Kurti saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį.

2025 m. veiklos uždaviniai ir priemonės jiems įgyvendinti: 
Tikslas. Suteikti galimybę kiekvienam mokiniui siekti asmeninės ūgties.
Uždaviniai
1.   Atsižvelgiant į mokinių gebėjimus, poreikius, tobulinti pamokos vadybą individualizuojant, diferencijuojant ugdymo procesą.
2.   Stiprinti pagalbos teikimą vykdant įtraukųjį ugdymą.
3.   Ugdyti mokinių mokymosi mokytis gebėjimus, gerinti mokinių pasiekimus taikant įsivertinimo ir individualios pažangos stebėjimą.
4.  Įvairinti popamokinę veiklą, kaip neatsiejamą asmenybės ugdymo dalį, stiprinančią saviraišką, kūrybiškumą, iniciatyvumą, pilietiškumą.

                                __________________________________________



Direktorius 					                	           Romualdas Vadluga

